open-index/open-wikipedia-markdown huggingface dataset:
ഇറ്റാലൊ കൽവീനൊ

ഉത്തരാധുനിക സാഹിത്യത്തിന്റെ വക്താക്കളിലൊരാളായ **ഇറ്റാലൊ കൽവീനൊ**(ഒക്ടോബർ 15 1923-സെപ്റ്റംബർ 19 1985) ഒരു ഇറ്റാലിയൻ ചെറുകഥാകൃത്തും നോവലിസ്റ്റുമായിരുന്നു.ജനനം ക്യൂബയിൽ. കോസ്മികോമിക്സ്(1965),ഇൻവിസിബിൾ സിറ്റീസ്(1972),ഇഫ് ഓൺ എ വിന്റെഴ്സ്നൈറ്റ് എ ട്രാവലർ(1979) എന്നിവ പ്രധാനകൃതികൾ.പ്രഥമ നോവലായ ദ പാത്ത് റ്റു ദ നെസ്റ്റ് ഓഫ് സ്പൈഡേഴ്സ്(1947) യുദ്ധാനന്തര ഇറ്റലിയിൽ അപ്രതീക്ഷിത വിജയമായി. ഏറെക്കാലം ഇറ്റാലിയൻ കമ്മ്യൂണിസ്റ്റ് പാർട്ടിയിൽ അംഗമായിരുന്ന കൽവീനോ, 1965-ൽ സോവിയറ്റ് സൈന്യം ഹങ്കറിയിൽ നടത്തിയ കടന്നുകയറ്റത്തെ തുടർന്ന് പാർട്ടി വിട്ടു.1975ൽ അമേരിക്കൻ അക്കദമി ഓണററി മെംബറായി തെരഞ്ഞെടുക്കപ്പെട്ട കൽവീനൊയ്ക്ക് തൊട്ടടുത്ത വർഷം യൂറോപ്യൻ സാഹിത്യത്തിനുള്ള ഓസ്ട്രിയൻ സ്റ്റേറ്റ് പുരസ്കാരം നൽകപ്പെട്ടു.സിയെനായിൽ വെച്ച് 1985 സെപ്റ്റംബറിൽ മരണപ്പെട്ടു.
## ആദ്യകാല ജീവിതം
### ബാല്യം
ഹവാനപട്ടണത്തിന്റെ പ്രാന്തദേശമായ സാന്റിയാഗൊ ദെ ലാസ് വെഗാസിൽ 1923 ൽ ജനിച്ചു.പിതാവ് മരിയൊ മെക്സിക്കൻ കാർഷികവകുപ്പിൽ ഉദ്യോഗസ്ഥനായിരുന്നു.1917ൽ ഗവേഷണത്തിനായി ക്യൂബയിലേക്ക് താമസം മാറ്റി.അമ്മ എവാ മമെലി സസ്യശാസ്ത്രജ്ഞയായിരുന്നു.1925ല് കൽവീനോയുടെ കുടുംബം ഇറ്റലിയിലേക്ക് മടങ്ങി.മാതാപിതാക്കൾ ശാസ്ത്രജ്ഞരായിരുന്നെങ്കിലും കാൽവീനൊയ്ക്ക് ചെറുപ്പം മുതലെ കഥകളോടായിരുന്നു അഭിനിവേശം. പുസ്തകങ്ങൾക്ക് പുറമെ ചിത്രങ്ങളും അമേരിക്കൻ സിനിമകളും കാർട്ടൂണുകളും കാൽവിനോയുടെ ശ്രദ്ധ പിടിച്ചുപറ്റി.പ്രാഥമിക വിദ്യാഭ്യാസം ഒരു ഇംഗ്ലീഷ് നഴ്സറി സ്കൂളിലും തുടർന്ന് ഒരു സ്വകാര്യ പ്രൊട്ടസ്റ്റന്റ് വിദ്യാലയത്തിലും.സ്വതന്ത്ര ചിന്താഗതിക്കാരും ഫാസിസ്റ്റ് വിരുദ്ധരുമായിരുന്ന മരിയോയും എവായും കൽവീനൊയ്ക്ക് മതപഠനം നൽകാൻ തയ്യാറായില്ല,ഇക്കാരണത്താൽ സെക്കണ്ടറി സ്കൂളിലെ മതപാഠക്ലാസുകളിൽ നിന്നും കൽവീനോയ്ക്ക് ഒഴിവുകിട്ടി.

വർഗ്ഗം:1923-ൽ ജനിച്ചവർ
വർഗ്ഗം: 1985-ൽ മരിച്ചവർ
വർഗ്ഗം:ഒക്ടോബർ 15-ന് ജനിച്ചവർ
വർഗ്ഗം:സെപ്റ്റംബർ 19-ന് മരിച്ചവർ

വർഗ്ഗം:ഇറ്റാലിയൻ എഴുത്തുകാർ
പോർട്ടോ റിക്കൻ തത്ത

കരീബിയൻ ദ്വീപുകളിലൊന്നായ പോർട്ടോ റിക്കയിൽ മാത്രം തദ്ദേശീയമായി കാണപ്പെടുന്ന ഒരിനം തത്ത ആണ് പോർട്ടോ റിക്കൻ തത്തഅഥവാ പോർട്ടോ റിക്കൻ ആമസോൺ (Peurto Rican AmaZon ) അല്ലെങ്കിൽ ഇഗുഅകാ (Iguaca ). ശാസ്ത്രനാമം: ആമസോണ വിട്ടാറ്റ (Amazona vittata). ആകമാനം പച്ചനിറമുള്ള ശരീരത്തിൽ, തലയുടെ മുൻഭാഗം ചുവന്നിട്ടു, കണ്ണിനു ചുറ്റും വെള്ള വരകൾ ഉള്ള ഈ മനോഹര തത്തയ്ക്ക് 28 -30 സെന്റീ മീറ്റർ നീളം ഉണ്ടാവും. 
പ്രായപൂർത്തി ആവാൻ മൂന്നു മുതൽ നാല് വർഷം വരെ വേണ്ട ഇവ, പോടുകളിൽ മാത്രം കൂട് കെട്ടുന്നു. പ്രത്യുല്പ്പാദനം വർഷത്തിൽ ഒരിക്കൽ മാത്രം. മുട്ടകൾ വിരിയുന്നത് വരെ പെൺ തത്തകൾ കൂട്ടിൽ അടയിരിക്കും. പറക്കമുറ്റാൻ 60 -65 ദിവസം വേണം. രണ്ടു പേരും കൂടി കുഞ്ഞുങ്ങൾക്ക്‌ വേണ്ട ഭക്ഷണം കൂട്ടിൽ എത്തിക്കും. വനത്തിലെ ഇലകൾ, പൂക്കൾ, പഴങ്ങൾ , തേൻ എന്നിവയാണ് കുഞ്ഞിന്റെ തീറ്റി 
ഈ ജെനുസ്സിൽ പെട്ട ഇനം തത്തകൾ മാത്രമാണ് ഇനി പോർട്ടോറിക്കയിൽ അവശേഷിക്കുന്നത്. ഇവയുടെ സംരക്ഷണ ശ്രമങ്ങൾ 1968 ൽ ആരംഭിച്ചു. 2006 ലെ കണക്കനുസ്സരിച്ച് സ്വതന്ത്രമായി ജീവിക്കുന്നവ 34 മുതൽ 40 എണ്ണം വരെ മാത്രം. 143 എണ്ണത്തെ കൂട്ടിലിട്ടു വളർത്തുന്നു. 

## അവലംബം

വർഗ്ഗം:തത്തകൾ
വർഗ്ഗം:പോർട്ടോ റിക്കോയിലെ പക്ഷികൾ
കൊച്ചി (ജപ്പാൻ)

ജപ്പാനിലെ ഷികോകു ദ്വീപിലെ കൊച്ചി എന്ന നഗരസമൂഹത്തിന്റെ (Prefecture) തലസ്ഥാന നഗരമാണ് . ഈ നഗരസമൂഹത്തിലെ 40% ആളുകളും കൊച്ചി നഗരത്തിലാണ് ജീവിക്കുന്നത്. ട്യൂണ മത്സ്യം കൊണ്ടുണ്ടാക്കുന്ന കത്സു തതാക്കി എന്ന വിഭവം ഈ നാടിന്റെ പ്രത്യേകതയാണ്.

## ചരിത്രം
thumb|left|കൊച്ചി കോട്ട

## സഹോദര നഗരങ്ങൾ
* - വുഹു, ചൈന
* - സുരബയ, ഇന്തോനേഷ്യ
* - കിത്താമി, ജപ്പാൻ
* - ഫ്രെസ്നോ, കാലിഫോർണിയ, യു.എസ്.എ.

## കാലാവസ്ഥ



## വ്യക്തിശ്രദ്ധ
* സാകമോടോ രൈമ
* ഓകാടാ ഇസു
* ഇടാകാകി ടൈീസുകേ
* നകഹാമ മൺചീര
* ട്സുടോമു സെകീ
* നോബോ ഉഏമാട്സു
* ര്യോകോ ഹിരോസെ
* എരൊന് ഴോരൈ

## അവലംബം


## പുറത്തേക്കുള്ള കണ്ണികൾ

* കൊച്ചിയുടെ ഔദ്യോഗിക വെബ്പേജ് ജപ്പാനീസ് ഭാഷയിൽ
* കൊച്ചിയുടെ ഔദ്യോഗിക വെബ്പേജ്  ഇംഗ്ലീഷിൽ
* Kochi Visitors and Convention Association official website 
* Kochi International Association official website 

വർഗ്ഗം:ജപ്പാനിലെ നഗരങ്ങൾ
ജൽ മഹൽ

ലഘുചിത്രം|ജൽമഹൽ 2013-ൽ എടുത്ത ഒരു ചിത്രം
രാജസ്ഥാന്റെ തലസ്ഥാനമായ ജയ്‌പൂരിലെ മാൻസാഗർ തടാകത്തിനു നടുവിൽ സ്ഥിതി ചെയ്യുന്ന കൊട്ടാരമാണ് **ജൽ മഹൽ**. രജപുത്ര-മുഗൾ സമ്മിശ്ര വാസ്തുശൈലിയുടെ ഉത്തമോദാഹരണമായ ഈ കൊട്ടാരം, പതിനെട്ടാം നൂറ്റാണ്ടിലാണ് നിർമ്മിക്കപ്പെട്ടത്. ആംബറിലെ രാജാവായ സവായ് ജയ്സിങ് രണ്ടാമനാണ് ഇത് പണിയിച്ചത്.

ജയ്പൂർ നഗരത്തിൽ നിന്നും ആംബർ കോട്ടയിലേക്കുള്ള വഴിയിൽ 6.5 കിലോമീറ്റർ ദൂരെയായാണ് മാൻസാഗർ തടാകവും ഈ കൊട്ടാരവും സ്ഥിതി ചെയ്യുന്നത്. ഒരു വിനോദകേന്ദ്രമായി നിർമ്മിച്ചിരിക്കുന്ന ഈ കൊട്ടാരം അഞ്ചു നിലകളിലുള്ളതാണ്. തടാകത്തിൽ വെള്ളം നിറയുമ്പോൾ താഴത്തെ നാലു നിലകളും വെള്ളത്തിനടിയിലാകും.2006 ൽ രാജസ്ഥാൻ ഗവണ്മെന്റ് ഇതിന്റെ നവീകരത്തിനായി പദ്ധതികൾ പ്രഖ്യാപിച്ചിരുന്നു. എങ്കിലും ഫലവത്തായില്ല. 2018 വീണ്ടും രാജസ്ഥാൻ ഗവണ്മെന്റ് പുതിയ കമ്മീഷനെ വെച്ച് പഠനം നടത്തി പുരാതന സാമഗ്രികൾ വെച്ചു തന്നെ നവീകരണം നടത്തിക്കൊണ്ടിരിക്കുന്നു. 12 കിലോമീറ്റർ വിസ്തൃതിയിലാണ് മാൻ സാഗർ തടാകം പരന്നു കിടക്കുന്നത്. 

വർഗ്ഗം:ഇന്ത്യയിലെ പൂന്തോട്ടങ്ങൾ
ഗുരു അംഗദ്

**അംഗദ്ഗുരു** രണ്ടാമത്തെ സിഖ് ഗുരുവാണ് (31 മാർച്ച് 1504 - 28 മാർച്ച് 1552). ആദ്യനാമം ലാഹിന എന്നായിരുന്നു. മുക്തസർ ജില്ലയിൽ മാതേ ദി സരായ്  എന്ന സ്ഥലത്ത് ഒരു ഖത്രികുടുംബത്തിൽ ജനിച്ചു. ഇദ്ദേഹം തെഹാനയിലെ ഖത്രികളുടെ പുരോഹിതനായിത്തീർന്നു. നാനാക്കിന്റെ കൃതിയായ ജപ്ജി സാഹിബ്  ഒരു സിക്കുകാരൻ വായിക്കുന്നതുകേട്ട് അതിൽ ആകൃഷ്ടനായ ലാഹിന, നാനാക്കിന്റെ ശിഷ്യനാകാൻ തീരുമാനിച്ചു. തന്റെ ഗുരുവിന്റെ ഏതാജ്ഞയും സസന്തോഷം അനുസരിക്കാൻ ഇദ്ദേഹം തയ്യാറായി. ഈ വിശ്വസ്തശിഷ്യന്റെ അനുസരണശീലം കണ്ട് സന്തുഷ്ടനായ ഗോരഖ്നാഥ് എന്ന സിദ്ധൻ, നാനാക്കിനോട് ഇപ്രകാരം പറഞ്ഞു: *താങ്കളുടെ അംഗത്തിൽനിന്ന് ജാതനായ ആൾ നിങ്ങളുടെ (സിക്കുകാരുടെ) ഗുരുവായിത്തീരും.* അന്ന് അംഗദ് എന്ന നാമം ലാഹിനയ്ക്ക് നല്കപ്പെട്ടു. മരിക്കുന്നതിനുമുമ്പ് ഗുരുനാനാക്ക് തന്റെ പിൻഗാമിയായി ഗുരു അംഗദിനെ അംഗീകരിച്ചു (1539).

ആദിഗ്രന്ഥത്തിൽ അംഗദ്ഗുരുവിന്റെ വചനങ്ങളും ഉൾപ്പെടുന്നു. ഗുരു ഗ്രന്ഥ് സാഹിബ് (വിശുദ്ധമായ ഗ്രന്ഥം) എന്ന സിക്കുകാരുടെ മതഗ്രന്ഥത്തിൽ, ഗുരുവായ നാനാക്കിന്റെ സിദ്ധാന്തങ്ങളെ സമാഹരിച്ച് ഇദ്ദേഹം അനശ്വരമാക്കി. തന്റേതായ ചില പുതിയ ആശയങ്ങളും അംഗദ് ഇതിൽ ഉൾപ്പെടുത്തിയിട്ടുണ്ട്. ഈ ഗ്രന്ഥത്തിന്റെ വിശുദ്ധ സ്വഭാവം വ്യക്തമാക്കുന്നതിന് ഒരു പുതിയ ലിപിയായ ഗുരുമുഖി ഏർപ്പെടുത്തുകയും ചെയ്തു; ഇത് ശാരദലിപിയുടെ ഒരു വകഭേദമാണ്. 1552-ൽ അംഗദ് ഗുരു നിര്യാതനായി.

## അവലംബം

വർഗ്ഗം:1504-ൽ ജനിച്ചവർ
വർഗ്ഗം: 1552-ൽ മരിച്ചവർ
വർഗ്ഗം:മാർച്ച് 31-ന് ജനിച്ചവർ
വർഗ്ഗം:മാർച്ച് 28-ന് മരിച്ചവർ

## പുറത്തേക്കുള്ള കണ്ണികൾ
* Guru Angad Dev (1504-1552)
* Guru Angad Dev ji (1539-1552) 

വർഗ്ഗം:സിഖ് ഗുരുക്കൾ
വർഗ്ഗം:സിഖ് മതം
അംഗന്യാസം

മന്ത്രം ജപിക്കുമ്പോൾ ഋഷി, ഛന്ദസ്സ്, ദേവത എന്നീ മൂന്നും യഥാക്രമം ഉച്ചരിച്ചുകൊണ്ട് ശിരസ്സ്, രസനം, ഹൃദയം എന്നീ സ്ഥാനങ്ങളിൽ ചെയ്യുന്ന ന്യാസം (സമർപ്പണം) ചെയ്യുന്നതിന് **അംഗന്യാസം** എന്നു പറയുന്നു. ഉദാഹരണമായി സവിതൃദേവതാകമായ ഗായത്രീമന്ത്രത്തിന്റെ ഋഷി വിശ്വാമിത്രനും ഛന്ദസ്സ് നിചൃത്തും (ഒരുവൈദിക-വൃത്തം) ദേവത സവിതാവും ആകുന്നു. ഈ മന്ത്രം ജപിക്കുമ്പോൾ, *അസ്യ ശ്രീഗായത്രീമഹാമന്ത്രസ്യ വിശ്വാമിത്ര ഋഷിഃ* എന്നു പറഞ്ഞുകൊണ്ട് വലതുകൈയിലെ ചെറുവിരലും തള്ളവിരലും ഒഴികെയുള്ള മറ്റു മൂന്നു വിരലുകളും ചേർത്ത് കമിഴ്ത്തി ശിരസ്സിൽ സ്പർശിക്കണം *നിചൃത് ഗായത്രി ഛന്ദഃ* എന്നു പറഞ്ഞുകൊണ്ട് വലതുകൈയിലെ അണിവിരലും നടുവിരലും ചേർത്ത് പെരുവിരൽ കൂട്ടി ഉൾവശംകൊണ്ട് നാക്കിന്റെ തുമ്പിനോട് അടുപ്പിച്ചുവയ്ക്കണം. *സവിതാ ദേവതാ* എന്നു പറഞ്ഞുകൊണ്ട് വലതുകൈയിലെ തള്ളവിരലൊഴികെ മറ്റു നാലുവിരലും ചേർത്ത് ഉൾവശംകൊണ്ട് ഹൃദയത്തിൽ (നെഞ്ചിന്റെ ഒത്ത നടുക്ക്) സ്പർശിക്കണം. ഇത് മൂന്നംഗങ്ങളിലുള്ള ഒരുതരം ന്യാസമാണ്. ഋഷി മുതലായവരുടെ ന്യാസം ഏതേതു സ്ഥാനത്തിലാണെന്നും എന്തുകൊണ്ട് അങ്ങനെ ചെയ്യുന്നു എന്നും വിശദമാക്കുന്ന ഒരു ശ്ളോകം താഴെ കൊടുക്കുന്നു:

(ഋഷി ഗുരുവാകകൊണ്ട് ശിരസ്സിലും ഛന്ദസ്സ് അക്ഷരങ്ങളാകയാൽ നാവിലും മന്ത്രത്തിന്റെ ദേവത ബുദ്ധികൊണ്ട് അറിയപ്പെടേണ്ടതിനാൽ ഹൃദയത്തിലും ധരിക്കപ്പെടേണ്ടതാണ്.)

പഞ്ചാംഗന്യാസം, ഷഡംഗന്യാസം, അഷ്ടാംഗന്യാസം എന്നിങ്ങനെ അംഗന്യാസങ്ങൾ വേറെയുമുണ്ട്.

ഹൃദയം, ഫാലാന്തം (ശിരസ്സ്), ശിഖ, ബാഹുയുഗമധ്യം, നേത്രങ്ങൾ, ഉള്ളംകൈകൾ എന്നിവയാണ് ഷഡംഗങ്ങൾ. വിഷ്ണു, സുബ്രഹ്മണ്യൻ, ദുർഗ എന്നീ ദേവതകളുടെ വിഷയത്തിൽ നേത്രം ഉൾപ്പെടുന്നില്ല. അക്ഷി, അസ്ത്രം എന്ന ക്രമം മാറി അസ്ത്രം, അക്ഷി എന്ന ക്രമവും ചിലപ്പോൾ അനുവർത്തിക്കാറുണ്ട്. പിചണ്ഡം (ഉദരം), പൃഷ്ഠം എന്നിവയാണ് മറ്റു രണ്ടംഗങ്ങൾ.

*ഹൃദയായ നമഃ, ശിരസേ സ്വാഹാ, ശിഖായൈ വഷട്, കവചായ ഹും, നേത്രത്രയായ വൌഷട്, (നേത്രാഭ്യാം വൌഷട്) അസ്ത്രായ ഫട്* എന്നിങ്ങനെ യഥാക്രമം ഷഡംഗന്യാസം ചെയ്യേണ്ടതാണ്. സവിതൃദേവതാകമായ ഗായത്രിയിൽ, *തത് സവിതുഃ ബ്രഹ്മാത്മനേ ഹൃദയായ നമഃ, വരേണ്യം വിശ്വാത്മനേ ശിരസേ സ്വാഹാ, ഭർഗോ ദേവസ്യ രുദ്രാത്മനേ ശിഖായൈ വഷട്, ധീമഹി ഈശ്വരാത്മനേ കവചായ ഹും, ധിയോ യോ നഃ സദാശിവാത്മനേ നേത്രത്രയായ വൌഷട്, പ്രചോദയാത് സർവാത്മനേ അസ്ത്രായ ഫട്* എന്നിങ്ങനെ മുറയ്ക്ക് ഷഡംഗന്യാസം ചെയ്ത് *ഭൂർഭൂവസ്സുവരോം ഇതി ദിഗ്ബന്ധഃ* എന്നു ചൊല്ലി ദിഗ്ബന്ധനം ചെയ്യണം.

നമഃ, സ്വാഹാ മുതലായതിനെല്ലാം ത്യാഗം എന്നാണർഥം. അതായത് മന്ത്രമൂർത്തിയുടെ ഹൃദയാദികൾ ഇന്നിന്നതെന്ന് നിർദ്ദേശിച്ച ശേഷം ആ അംഗങ്ങൾക്കായി സാധകൻ സ്വന്തം അഹങ്കാരമമകാരങ്ങളെ സമർപ്പിക്കുക എന്നതാണ് അംഗന്യാസത്തിന്റെ താത്പര്യം. സാധകൻ തന്റെ ഹൃദയാദിസ്ഥാനങ്ങളിൽ ത്തന്നെ വിധിപ്രകാരം ന്യസിക്കുന്നതുകൊണ്ട് തനിക്കും മന്ത്രാത്മികയായ ദേവതയ്ക്കും താദാത്മ്യം ഭാവനം ചെയ്യപ്പെടുന്നുണ്ട്.

അംഗന്യാസത്തിലെ മുദ്രാപ്രകാരങ്ങൾ ഗുരുവിൽ നിന്നു നേരിട്ടു പഠിക്കേണ്ടതാണ്. മന്ത്രജപത്തിൽ ഫലസിദ്ധിക്ക് അംഗന്യാസം അവശ്യം അനുഷ്ഠേയമാകുന്നു.
## അവലംബം

വർഗ്ഗം:മന്ത്രങ്ങൾ
ജ്ഞാനനിക്ഷേപം

കോട്ടയത്തെ ചർച്ച് മിഷനറി സൊസൈറ്റിയുടെ ഉടമസ്ഥതയിൽ 1848-ൽ ബെഞ്ചമിൻ ബെയ്ലി ആരംഭിച്ച ഒരു മാസികയാണ് **ജ്ഞാനനിക്ഷേപം**. ഇത് മലയാളത്തിലെ മൂന്നാമത്തെ പ്രസിദ്ധീകരണമായി കരുതപ്പെടുന്നു. പ്രസ്സിൽ അച്ചടിച്ച ആദ്യ മലയാള പ്രസിദ്ധീകരണവും ജ്ഞാന നിക്ഷേപമാണ്. ബെഞ്ചമിൻ ബെയ്ലി തന്നെ രൂപകൽപന ചെയ്ത പ്രസ്സിലായിരുന്നു ജ്ഞാനനിക്ഷേപം പ്രസിദ്ധീകരിച്ചിരുന്നത്. 

## ചരിത്രം
പ്രധാനപ്രവർത്തകർ ഗീവർഗീസ് കത്തനാർ, ആർച്ചു ഡീക്കൻ കോശി എന്നിവരായിരുന്നു. കുറച്ചുകാലം മുടങ്ങിയെങ്കിലും 1898ൽ വീണ്ടും തുടങ്ങുകയും കുറേക്കാലം കൂടി പ്രസിദ്ധീകരിക്കുകയും ചെയ്തിട്ടുണ്ട്. പ്രധാനമായും ക്രൈസ്തവ വിഷയങ്ങളാണ് കൈകാര്യം ചെയ്തിരുന്നതെങ്കിലും ലോകവാർത്തകൾ, മതപരമായ സംഭവങ്ങൾ,തിരുവതാംകൂർ സർക്കാർ ഉത്തരവുകൾ, എന്നിവയും സാമൂഹിക വിഷയങ്ങളും ജ്ഞാന നിക്ഷേപത്തിൽ ഉൽപ്പെടുത്തിയിരുന്നു. പുല്ലേലിക്കുഞ്ചു എന്ന നോവൽ തുടർപരമ്പരയായി ആദ്യം പുറത്തുവന്നത് ഈ മാസികയിലൂടെയാണ്.പെറുക്കി നിരത്താവുന്നതും ആവശ്യം കഴിഞ്ഞാൽ എടുത്തുമാറ്റാവുന്നതുമായ അച്ചുകൾ ഉപയോഗിച്ചു ആദ്യം അച്ചടിച്ച പത്രം . സംഗതി വിവരം എന്നാണ് ഉള്ളടക്കത്തിന് കൊടുത്തിട്ടുള്ളത് .1849 കർക്കിടകപതിപ്പിൽ ഒരു ചെറുകഥ കാണാം . 'ആനയേയും തുന്നനെയും'  കുറിച്ച് . ഒരുപക്ഷെ മലയാളത്തിൽ അച്ചടിച്ച ആദ്യ ചെറുകഥ ഇതാവാം .വളരെക്കാലം CMS മഹാഇടവകയുടെ മുഖപത്രമായിരുന്നു .' സംഗതി വിവരങ്ങൾ ' എന്നാണ് ഉള്ളടക്കത്തിന് പകരമായി കൊടുത്തിരിക്കുന്നത്. ഓരോ ലക്കത്തിലെ അതാത് മാസത്തെ ഇംഗ്ലീഷ് മലയാളം കലണ്ടറുകളും ചേർത്തിരുന്നു . ദേശ - വിദേശ വാർത്തകൾ , സർക്കാർ അറിയിപ്പുകൾ ,മതകാര്യങ്ങൾ, ശാസ്ത്രം എന്നിങ്ങനെ പല വിഷയങ്ങളും ഇതിൽ ഉണ്ടായിരുന്നു.   

പ്രസിദ്ധീകരിക്കുന്ന സ്ഥലം, വില, ലക്കം, ഇംഗ്ലീഷിലും മലയാളത്തിലുമായി പേര് എന്നിവ ആദ്യ പേജിൽ തന്നെ കൊടുത്തിരുന്നു പതിവും ജ്ഞാന നിക്ഷേപത്തിനുണ്ടായിരുന്നു. എട്ട് പേജുകളിൽ ഇറങ്ങിയിരുന്ന ഇതിന് ഒരു ചക്രമായിരുന്നു വില. 

## അവലംബം


വർഗ്ഗം:മലയാളമാസികകൾ
വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
വർഗ്ഗം:ആദ്യകാല മലയാള പ്രസിദ്ധീകരണങ്ങൾ
വർഗ്ഗം:ബെഞ്ചമിൻ ബെയ്‌ലി
ദിക്ർ (സോഫ്റ്റ്‌വേർ)

**ദിക്ർ** ഒരു സ്വതന്ത്ര ഖുർആൻ പഠന സഹായ സോഫ്റ്റ്‌വേർ ആണ്. ദിക്ർ എല്ലാ തട്ടകങ്ങളിലും പ്രവർത്തിക്കും. ദിക്ർ ഖുർആൻ പഠനത്തോടൊപ്പം ഖുർആനിൽ തിരയാനും ഗവേഷണം നടത്താനും ഉള്ള അവസരമൊരുക്കുന്ന സോഫ്റ്റ്‌വെയറാണ്. എല്ലാ തട്ടകങ്ങളിലും പ്രവർത്തിക്കുന്ന ഒരു ഏകീകൃത, പരസ്യ പ്രഭവരേഖാ ഖുർആൻ പഠനസഹായി എന്ന ലക്ഷ്യത്തോടെയാണ് ദിക്ർ നിർമ്മിച്ചതെന്ന് വികസിപ്പിച്ചവർ പറയുന്നു.  ഖുർആൻ പടിക്കുവനായി ഒരു പൊതുവായ ഒരു സ്വതന്ത്ര സോഫ്റ്റ്‌വെയർ ഉണ്ടാക്കുക എന്ന ലക്ഷ്യമാണ് ഇതിന്റെ പിന്നിലുള്ളത്.

വിവിധ വിവർത്തന പാക്കുകളും തീമുകളും പാരായണ രൂപങ്ങളും കൂട്ടിച്ചേർക്കലുകളായി(ആഡ് ഓൺ) ദിക്ർ നൽകുന്നു. ജാവയിലും ജാവാസ്ക്രിപ്റ്റിലും ആണ് ദിക്ർ നിർമ്മിച്ചിരിക്കുന്നത്.

വിൻഡോസിന് എൻസിസ് ഇൻസ്റ്റാളറായും ഡെബിയൻ അധിഷ്ടിത വിതരണങ്ങളിൽ .ഡെബ് ഫോർമാറ്റിലും മാക്ക് ഓപ്പറേറ്റിംഗ് സിസ്റ്റങ്ങളിൽ ആപ്ലികേഷൻ ബണ്ടിലായും മറ്റു ലിനക്സ് വിതരണങ്ങൾക്ക് .ടാർ.ജിഇസെഡ് രൂപത്തിലും ദിക്ർ ലഭ്യമാണ്.

## സവിശേഷതകൾ
* സ്വതന്ത്ര സോഫ്റ്റ്‌വെയർ
* വിവിധ പാരായണങ്ങൾ ഉൾകൊള്ളീക്കാനുള്ള കഴിവ്.
* സോഫ്റ്റ്‌വെയറിലേക്ക് വിവിധ കൂട്ടിച്ചേർക്കലുകൾ നടത്താനുള്ള സൗകര്യം.

## അവലംബം


## പുറത്തേക്കുള്ള കണ്ണികൾ
* ദിക്ർ ഔദ്യോഗിക താൾ 
* ദിക്ർ വിവർത്തനങ്ങൾ 
* ദിക്ർ വിക്കി 
* ദിക്ർ ഗൂഗ്ൾ ഗ്രൂപ്പ്
* ദിക്ർ സോഴ്സ്ഫോർജ്.നെറ്റിൽ

വർഗ്ഗം:സ്വതന്ത്ര സോഫ്റ്റ്‌വെയർ
ബെയോൺ

കമ്പോഡിയയിലെ അങ്കോറിലുള്ള  പ്രശസ്തമായ ഒരു ഖമെർ ക്ഷേത്രമാണ് **ബയോൺ** (പരാസത് ബയോൺ) . ഈ ക്ഷേത്രം 12ആം നൂറ്റാണ്ടിന്റെ അവസാനമോ, 13ആം നൂറ്റാണ്ടിന്റെ ആദ്യമോ നിർമ്മിച്ചതെന്ന് കരുതപ്പെടുന്നു. ഇത് ജയവർമ്മൻ VIIആമന്റെ പ്രധാന ക്ഷേത്രമായിരുന്നു. 

ജയവർമ്മന്റെ രാജധാനിയായിരുന്നു അങ്കോർ തോമിലെ ബയോൺ. ജയവർമ്മന്റെ മരണശേഷം ഹിന്ദുക്കളും ബൗദ്ധമത വിശ്വാസികളും ഇത് അവരവരുടെ ആചാര വിശ്വാസങ്ങളനുസരിച്ച് ഇത് പുതുക്കിപ്പണിയുകയുണ്ടായി

## സ്ഥലം

## അവലംബം

വർഗ്ഗം:ക്ഷേത്രങ്ങൾ
ശൈലീവിജ്ഞാനം

സാഹിത്യത്തെ സാങ്കേതികമായി വിവരിക്കുന്നതിനും അപഗ്രഥിക്കുന്നതിനുമുള്ള മാർഗം. സാഹിത്യകൃതിയിലെ ഭാഷയുടെ ആവിഷ്കാരം നിർവഹിച്ചിരിക്കുന്നതെങ്ങനെയെന്നാണ് ഇവിടെ അന്വേഷിക്കുന്നത്.
## കൂടുതൽ
ശാസ്ത്രീയമായും ക്രമബദ്ധമായും പഠിക്കുകയാണ് ഇവിടെ ചെയ്യുന്നത്. ഭാഷാശാസ്ത്രത്തിന്റെ സഹായത്തോടെ വികസിക്കപ്പെട്ട ശാഖയാണിത്. ഭാഷയിലുണ്ടാകുന്ന വ്യതിയാനങ്ങളിലൂടെ ഏതെല്ലാം തരത്തിലാണ് സവിശേഷമായ അർത്ഥം സൃഷ്ടിക്കപ്പെടുന്നത് എന്ന പരിശോധനയാണിത്. ശൈലിയെ അപഗ്രഥിക്കുക എന്നർത്ഥം.

വർഗ്ഗം:വ്യാകരണം
കാട്ടിലെ തടി തേവരുടെ ആന

ഹരിദാസിന്റെ സംവിധാനത്തിൽ ജഗതി ശ്രീകുമാർ, സിദ്ദിഖ്, ജനാർദ്ദനൻ, മാതു എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***കാട്ടിലെ തടി തേവരുടെ ആന***. ഈ ചിത്രത്തിൽ ജഗതി ശ്രീകുമാർ ഇരട്ട വേഷത്തിൽ അഭിനയിച്ചിരിക്കുന്നു. അനുഗ്രഹ സിനി ആർട്സിന്റെ ബാനറിൽ വി.ബി.കെ. മേനോൻ നിർമ്മിച്ച ഈ ചിത്രം വിതരണം ചെയ്തത് അനുഗ്രഹ റിലീസ് ആണ്. മൂലകഥ സനലിന്റേതാണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ടി. ദാമോദരൻ ആണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് ജോൺസൺ ആണ്.
; ഗാനങ്ങൾ
# ഹോളി ഹോളി – സ്വർണ്ണലത, സുജാത മോഹൻ
# ദേവരാഗം ശ്രീലയമാകും – സുജാത മോഹൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''കാട്ടിലെ തടി തേവരുടെ ആന''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
പരമ്പര

സിബി മലയിലിന്റെ സംവിധാനത്തിൽ മമ്മൂട്ടി, സുരേഷ് ഗോപി, കുതിരവട്ടം പപ്പു, സുമലത എന്നിവർ പ്രധാനവേഷങ്ങളിൽ അഭിനയിച്ച് 1990-ൽ പുറത്തിറങ്ങിയ ഒരു മലയാളചലച്ചിത്രമാണ് **പരമ്പര**. മമ്മൂട്ടി ആദ്യമായി ഇരട്ടവേഷത്തിൽ അഭിനയിച്ച ഈ ചിത്രം മലേഷ്യ വാസുദേവൻ അഭിനയിച്ച ആദ്യ ചിത്രമാണ്. മുദ്ര ആർട്സിന്റെ ബാനറിൽ ബി. ശശികുമാർ നിർമ്മിച്ച ഈ ചിത്രം മുദ്ര ആർട്സ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് എസ്.എൻ. സ്വാമി ആണ്.

## അഭിനേതാക്കൾ

## സംഗീതം
ശ്രീകുമാരൻ തമ്പി, കൈതപ്രം ദാമോദരൻ നമ്പൂതിരി എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. 
; ഗാനങ്ങൾ
# കോലക്കുരുവി – കെ.എസ്. ചിത്ര (ഗാനരചന: കൈതപ്രം ദാമോദരൻ നമ്പൂതിരി)
# ഒന്നാം മാനം – ജി. വേണുഗോപാൽ
# ഒന്നാം മാനം (ശോകം) – ജി. വേണുഗോപാൽ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''പരമ്പര''  – മലയാളസംഗീതം.ഇൻഫോ

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
യുവതുർക്കി

ഭദ്രന്റെ സംവിധാനത്തിൽ സുരേഷ് ഗോപി, തിലകൻ, രതീഷ്, വിജയശാന്തി, ഗീത എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***യുവതുർക്കി***. സെവൻ ആർട്സ് ഇന്റർനാഷണലിന്റെ ബാനറിൽ ജി.പി. ജയകുമാർ നിർമ്മിച്ചിരിക്കുന്ന ഈ ചിത്രം ഭാവചിത്ര ആണ് വിതരണം ചെയ്തത്. ഈ ചിത്രത്തിന്റെ കഥ ഭദ്രൻ, ഡോ. സി.ജി. രാജേന്ദ്രബാബു എന്നിവരുടേതാണ്. തിരക്കഥ ഭദ്രൻ രചിച്ചിരിക്കുന്നു. സംഭാഷണം രചിച്ചത് ഡോ. സി.ജി. രാജേന്ദ്രബാബു.

## അഭിനേതാക്കൾ

## സംഗീതം
സംഗീതസംവിധാനം നിർവ്വഹിച്ചത് എസ്.പി. വെങ്കിടേഷ് ആണ്. ഗാനങ്ങൾ വിപണനം ചെയ്തത് പ്രതീക്ഷ കാസറ്റ്സ്.
; ഗാനങ്ങൾ
# രഘുപതി രാഘവരാജാറാം
# സാരെ ജഹാംസെ അച്ഛാ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''യുവതുർക്കി''  – മലയാളസംഗീതം.ഇൻഫോ

വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭദ്രൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
ഉദയംപേരൂർ ഏകാദശി പെരുംതൃക്കോവിൽ ക്ഷേത്രം

**ഉദയംപേരൂർ ഏകാദശി പെരുംതൃക്കോവിൽ ക്ഷേത്രം**: എറണാകുളം ജില്ലയിൽ, ഉദയം പേരൂരിലാണ് ഏകാദശി പെരുംതൃക്കോവിൽ ശിവക്ഷേത്രം സ്ഥിതിചെയ്യുന്നത്. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്. ക്ഷേത്രവളപ്പിൽ നിരവധി ശിലാലിഖിതങ്ങൾ കണ്ടെത്തിയിട്ടുണ്ട്. ഇവയിൽ ഒന്ന് ചേരചക്രവർത്തിയായിരുന്ന ഗോദരവിവർമ്മയുടെ വിളമ്പരമാണ്.

## ക്ഷേത്രം
left|thumb|300px|ക്ഷേത്രക്കുളം

പരശുരാമ പ്രതിഷ്ഠിതമെന്ന് വിശ്വസിക്കുമ്പോഴും പെരുംതൃക്കോവിലിലേത് സ്വയംഭൂ ശിവലിംഗമാണ്. കിഴക്ക് ദർശനമായിട്ടാണ് പ്രതിഷ്ഠ. നല്ല വലുപ്പമുള്ള ശിവലിംഗമാണിത്. ഏകദേശം വൈക്കത്തെ ശിവലിംഗത്തിനൊപ്പം വലുപ്പം കാണും. ശിവന് എതിർവശത്ത് പാർവതിയുടെ പ്രതിഷ്ഠയുണ്ട്. ഉപദേവതകളായി ഗണപതി, അയ്യപ്പൻ, സുബ്രഹ്മണ്യൻ, നാഗദൈവങ്ങൾ, ബ്രഹ്മരക്ഷസ്സ് യക്ഷി എന്നിവരും ക്ഷേത്രത്തിൽ കുടികൊള്ളുന്നു. പേരുകൊണ്ട് പെരുംതൃക്കോവിലിലാണങ്കിലും ക്ഷേത്രം അത്ര വലിപ്പമേറിയതല്ല. ചിലപ്പോൾ പേരൂർ തൃക്കോവിലാവാം പെരും തൃക്കോവിലായത്. ക്ഷേത്ര മൈതാനം വലിപ്പമേറിയതാണ്, ഏകദേശം നാല് ഏക്കർ വരുന്ന പ്രദേശമാണ് ക്ഷേത്രവളപ്പ്. ക്ഷേത്രത്തോട് ചേർന്നുതന്നെ ഒരു വിശാലമായ ക്ഷേത്രകുളം ഉണ്ട്.

നാലമ്പലവും വലിയ വട്ട ശ്രീകോവിലോടും കൂടിയതാണ് ക്ഷേത്രസമുച്ചയം. കിഴക്കുവശത്തായി കേരള തനിമ വിളിച്ചോതുന്നതക്കമുള്ള വലിയ ക്ഷേത്രഗോപുരം പണിതീർത്തിട്ടുണ്ട്. നാലമ്പല നിർമ്മാണം തനത് കേരളാശൈലിയിൽ തന്നെയാണ്. ഇവിടുത്തെ വട്ടശ്രീകോവിൽ വലിപ്പമേറിയതാണ്. ഏകദേശം 700 വർഷങ്ങളുടെ പഴക്കം അതിനു പറയാനുണ്ടാവും. നാലമ്പലത്തോട് കൂടിയാണ് വലിയബലിക്കൽപ്പുര പണിതീർത്തിരിക്കുന്നത്.

## വിശേഷങ്ങളും, പൂജാവിധികളും
ഇവിടെ നിത്യേനയുള്ള പൂജ നടത്തുന്നത് തമിഴ്ബ്രാഹ്മണരാണ് എങ്കിലും ക്ഷേത്ര തന്ത്രം മലയാള ബ്രാഹ്മണർക്കുതന്നെ നിക്ഷിപ്തമാണ്.

## ഉത്സവങ്ങൾ
* ശിവരാത്രി
* ആദ്രാദർശനം, താലപ്പൊലി

## ഉപക്ഷേത്രങ്ങൾ
* ആമേട ക്ഷേത്രം
* നടക്കാവ് ഭഗവതി ക്ഷേത്രം
* കടവിൽ തൃക്കോവിൽ ശ്രീകൃഷ്ണ സ്വാമി ക്ഷേത്രം

## ക്ഷേത്രത്തിൽ എത്തിച്ചേരാൻ
എറണാകുളം ജില്ലയിൽ ഉദയമ്പേരൂർ ഗ്രാമത്തിലാണ് ക്ഷേത്രം സ്ഥിതിചെയ്യുന്നത്. തൃപ്പൂണിത്തുറ-ഉദയമ്പേരൂർ റൂട്ടിൽ പുതിയകാവിനടുത്താണ് ക്ഷേത്രം.

## അവലംബം


വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ഇന്ദ്രൻസ് ജയൻ

മലയാളസിനിമയിലെ ഒരു  വസ്ത്രാലങ്കാരകനാണ് **ഇന്ദ്രൻസ് ജയൻ**. വസ്ത്രാലങ്കാരത്തിനുള്ള 2009 - ലെ  ദേശീയപുരസ്കാരം  ഇദ്ദേഹത്തിനാണ് ലഭിച്ചത്. കുട്ടിസ്രാങ്ക് എന്ന ചിത്രത്തിനാണ് അവാർഡ്. മമ്മൂട്ടിയായിരുന്നു ഈ ചിത്രത്തിലെ നായകകഥാപാത്രത്തെ അവതരിപ്പിച്ചത്. *നമ്മ ഗ്രാമം* എന്ന തമിഴ് ചിത്രത്തിന്റെ വസ്ത്രാലങ്കാരത്തിന് 2010-ലെ ദേശീയപുരസ്കാരവും ഇദ്ദേഹത്തിനു ലഭിച്ചു. വസ്ത്രാലങ്കാരകനും നടനുമായ ഇന്ദ്രൻസിനൊപ്പമാണ് ഇദ്ദേഹം വസ്ത്രാലങ്കാര രംഗത്ത് ആദ്യമായി പ്രവർത്തിച്ചത്. ഇന്ദ്രൻസ് ഇദ്ദേഹത്തിന്റെ അളിയനാണ്.

## വസ്ത്രാലങ്കാരം നിർ‌വഹിച്ച ചിത്രങ്ങൾ

## പുരസ്കാരങ്ങൾ
;ദേശീയചലച്ചിത്രപുരസ്കാരം
* കുട്ടിസ്രാങ്ക്  - 2009
* നമ്മ ഗ്രാമം (തമിഴ്) - 2010

; കേരളസംസ്ഥാന ചലച്ചിത്രപുരസ്കാരം
* വീരപുത്രൻ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രവസ്ത്രാലങ്കാരകർ
വർഗ്ഗം:മികച്ച വസ്ത്രാലങ്കാരകനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
എം.ജി. ശശി

മലയാളത്തിലെ ഒരു  ചലച്ചിത്രസംവിധായകനും നാടകസംവിധായകനുമാണ് **എം.ജി. ശശി**. 2007-ലെ മികച്ച സംവിധായകനുള്ള കേരള സർക്കാറിന്റെ പുരസ്കാരം *[[അടയാളങ്ങൾ]]* എന്ന ചലച്ചിത്രത്തിലുടെ ഇദ്ദേഹം നേടിയിട്ടുണ്ട്. 
## ജീവിതരേഖ
1967 ജനുവരി 17-നാണ് എം.ജി. ശശി ജനിച്ചത്. പട്ടാമ്പി ഗവൺമെന്റ് കോളേജിൽ നിന്നു് സാമ്പത്തികശാസ്ത്രത്തിൽ ബിരുദാനന്തരബിരുദം നേടി. വയനാട്ടിൽ സാമൂഹ്യപ്രവർത്തകനും, എഴുത്തുകാരനുമായ കെ.ജെ. ബേബിയുടെ നേതൃത്വത്തിൽ ആദിവാസി വിദ്യാർത്ഥികൾക്കായി നടത്തുന്ന കനവ് എന്ന അനൗപചാരിക വിദ്യാഭ്യാസകേന്ദ്രത്തെക്കുറിച്ച് *കനവുമലയിലേക്ക്* എന്ന ഡോക്യുമെന്ററിയുടെ രചനയും സംവിധാനവും നിർവ്വഹിച്ചു. കളിയാട്ടം, കരുണം, ഗർഷോം,സൂസന്ന എന്നീ ചിത്രങ്ങളുടെയും *ശമനതാളം* എന്ന മെഗാപരമ്പരയുടെയും അസോസിയേറ്റ് ഡയരക്ടറായിരുന്നു.വേനൽക്കിനാവുകൾ, ഗുരു,മങ്കമ്മ, ശാന്തം, സ്നേഹം ഋതു കളിയാട്ടം, പിതാവും കന്യകയും തുടങ്ങിയ ചിത്രങ്ങളിൽ കഥാപാത്രങ്ങളെ അവതരിപ്പിച്ചിട്ടുണ്ട്.

## ചലച്ചിത്രങ്ങൾ
*അടയാളങ്ങൾ
*ജാനകി
### ഹ്രസ്വചിത്രങ്ങൾ
*നിഴൽരൂപം
*മഹാത്മാ അങ്ങയോട്
*ഒളിച്ചേ കണ്ടേ
*സ്നേഹസമ്മാനം
*കനവു മലയിലേക്ക്
## പുരസ്കാരങ്ങൾ
*മികച്ച വിദ്യാഭ്യാസ ചിത്രത്തിനു ദേശീയപുരസ്കാരം - കനവുമലയിലേക്ക്
*മികച്ച ഡോക്യുമെന്ററിക്കുള്ള സംസ്ഥാന സർക്കാർ പുരസ്കാരം - കനവുമലയിലേക്ക്
*ജോൺ എബ്രഹാം പുരസ്കാരം -  കനവുമലയിലേക്ക്
*2007-ലെ മികച്ച കഥാചിത്രത്തിനുള്ള സംസ്ഥാന സർക്കാർ പുരസ്കാരം - അടയാളങ്ങൾ
*2007-ലെ മികച്ച സംവിധായകനുള്ള സംസ്ഥാന സർക്കാർ പുരസ്കാരം - അടയാളങ്ങൾ
*ദേശീയതലത്തിൽ പുതുമുഖസംവിധായകർക്കുള്ള അരവിന്ദൻ പുരസ്കാരത്തിൽ പ്രത്യേക പരാമർശം - അടയാളങ്ങൾ
*കേരളത്തിന്റെ രാജ്യാന്തര ചലച്ചിത്ര മേളയിൽ മത്സര വിഭാഗത്തിലേക്ക് അടയാളങ്ങൾ തെരഞ്ഞെടുക്കപ്പെട്ടു.
*ഏറ്റവും മികച്ച ചിത്രത്തിനുള്ള നെറ്റ്വർക്ക് ഫോർ പ്രൊമോഷൻ ഓഫ് ഏഷ്യൻ സിനിമ (Net pac) പുരസ്കാരം
## അവലംബം


വർഗ്ഗം:1967-ൽ ജനിച്ചവർ
വർഗ്ഗം:ജനുവരി 17-ന് ജനിച്ചവർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:മലയാളചലച്ചിത്രനടന്മാർ
അനശ്വരം

ജോമോന്റെ സംവിധാനത്തിൽ മമ്മൂട്ടി, ഇന്നസെന്റ്, കുതിരവട്ടം പപ്പു, ശ്വേത മേനോൻ എന്നിവർ പ്രധാനവേഷത്തിൽ അഭിനയിച്ച് 1991 ഓഗസ്റ്റ് 15-ന് പുറത്തിറങ്ങിയ ഒരു മലയാളചലച്ചിത്രമാണ് ***അനശ്വരം***. ടി.എ. റസാഖ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. നടി ശ്വേത മേനോൻ അഭിനയിച്ച ആദ്യ മലയാളചിത്രമാണിത്. സരസ്വതി ചൈതന്യയുടെ ബാനറിൽ രാജു നിർമ്മിച്ച ഈ ചിത്രം ശ്രീരാം പിൿചേഴ്സ് വിതരണം ചെയ്തിരിക്കുന്നു.

## അഭിനേതാക്കൾ

## സംഗീതം
പി.കെ. ഗോപി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ഇളയരാജ ആണ്. ഇളയരാജ തന്നെയാണ് ചിത്രത്തിന്റെ പശ്ചാത്തലസംഗീതവും ഒരുക്കിയിരിക്കുന്നത്.
;ഗാനങ്ങൾ
* കള്ളെല്ലാം – എസ്.പി. ബാലസുബ്രഹ്മണ്യം, മലേഷ്യ വാസുദേവൻ, സി.ഒ. ആന്റോ
* താരാപഥം ചേതോഹരം – എസ്.പി. ബാലസുബ്രഹ്മണ്യം, കെ.എസ്. ചിത്ര

## അണിയറ പ്രവർത്തകർ

## പുറത്തേയ്ക്കുള്ള കണ്ണികൾ
* 
* ''അനശ്വരം'' – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
നക്ഷത്രക്കണ്ണുള്ള രാജകുമാരൻ അവനുണ്ടൊരു രാജകുമാരി

പൃഥ്വിരാജ് നായകനായി 2002 - ൽ പുറത്തിറങ്ങിയ മലയാളചലച്ചിത്രമാണ് നക്ഷത്രക്കണ്ണുള്ള രാജകുമാരൻ അവനുണ്ടൊരു രാജകുമാരി. രാജസേനനാണ് ഈ ചിത്രത്തിന്റെ സംവിധായകൻ. ഗായത്രി രഘുറാം, ജഗതി ശ്രീകുമാർ, കെ.മണി എന്നിവർ പ്രധാന കഥാപാത്രങ്ങളെ അവതരിപ്പിച്ചു.

## അഭിനേതാക്കൾ
* പൃഥ്വിരാജ് സുകുമാരൻ – അനന്തു
* ഗായത്രി രഘുറാം – അസ്വതൈ
* നരേന്ദ്രപ്രസാദ് – അഡ്വ: വീരഭദ്ര കുറുപ്‌
* സിസിലീ – സുഭദ്ര
* കലാഭവൻ മണി – കൊച്ച് കുറുപ്‌
* രെഞ്ജു – കാർത്തിക്
* അഞ്ജലി കൃഷ്ണ – റസിയ
* ജഗതി ശ്രീകുമാർ – ചന്തുട്ടി
* ജോഞയ് – കുഞ്ഞു രാമൻ
* ശോഭ മോഹൻ – ജാനകി
* കെ. ആർ വിജയ – ഭാഗീരതിയമ്മ
* തരികിട സാബു – ഭാസ്കരൻ
* മൂങ്‌ശി ബൈജു– സങ്കുന്ഞൈ
* ഉഷ – ചീരു

## അണിയറ പ്രവർത്തകർ

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
കെ.ഇ. ഈപ്പൻ

ഇന്ത്യയിലെ ജേർണലിസം അദ്ധ്യാപകനാണ് **കെ.ഇ. ഈപ്പൻ**.ജേർണലിസത്തിൽ ഡോക്ടറേറ്റ് നേടിയ ആദ്യത്തെ ഇന്ത്യക്കാരനുമാണ് . 
അമേരിക്കയിലെ സിറാക്യൂസ് സർവകലാശാലയിൽനിന്ന് ജേർണലിസത്തിൽ എം.എസ്സും വിസ്‌കോൺസിൻ സർവകലാശാലയിൽ നിന്ന് ഡോക്ടറേറ്റും കരസ്ഥമാക്കിയ ഇദ്ദേഹമാണ് സ്വതന്ത്ര ഇന്ത്യയിൽ ആദ്യത്തെ ജേർണലിസം പഠനകേന്ദ്രം തുടങ്ങിയത്. 
## ജീവിതരേഖ
തിരുവല്ല തലവടി കടമാട്ട് പത്തിൽ കാഞ്ഞിരപ്പള്ളി കുടുംബാംഗമാണ് കെ.ഇ. ഈപ്പൻ. പരേതയായ എലിസബത്താണ് ഭാര്യ. മക്കളില്ല. പഠനവും ജോലിയുമായി അമ്പതു വർഷം മുൻപുതന്നെ സ്വദേശം വിട്ട ഡോ. കെ.ഇ. ഈപ്പൻ മൂന്നു പതിറ്റാണ്ടായി ബാംഗ്ലൂർ കോക്‌സ്ടൗണിലുള്ള ഫ്‌ളാറ്റിൽ ആയിരുന്നു താമസം. 2009ൽ  രോഗശയ്യയിലായതോടെ ബാംഗ്ലൂരിലെ ഡോംലൂരിലുള്ള അഡ്വാന്റേജ് ഓൾഡ് ഏജ് ഹോം എന്ന വൃദ്ധസദനത്തിലേക്കു മാറ്റി. ഒരു വർഷമായി വൃദ്ധസദനത്തിലായിരുന്നു താമസവും ചികിത്സയും. 2010 ഒക്ടോബർ‌ 23 ശനിയാഴ്ച പുലർച്ചെ അന്തരിച്ചു.
## ഔദ്യോഗിക ജീവിതം
ദേശീയ, അന്തർദേശീയ മാധ്യമ മേഖലയിൽ വിപുലമായ ശിഷ്യസമ്പത്തിനുടമ. മുൻ പ്രധാനമന്ത്രിമാരായ ഇന്ദിരാഗാന്ധി, രാജീവ്ഗാന്ധി എന്നിവരുമായി അടുത്ത ബന്ധം പുലർത്തിയിരുന്നു.മാധ്യമപഠന മേഖലയിൽ ഒട്ടേറെ ഗ്രന്ഥങ്ങളും പ്രബന്ധങ്ങളും രചിച്ചിട്ടുണ്ട്.
നാഗ്പുർ സർവകലാശാലയ്ക്കു കീഴിലുള്ള ഹിസ്‌ലോപ് കോളേജിൽ 1952-1964 കാലത്ത് ജോലി ചെയ്തു. 1964-ൽ ഹിസ്‌ലോപ് കോളേജ് വിട്ട് വിസ്‌കോൺസിൻ സർവകലാശാലയിലേക്ക് അധ്യാപകനായി മടങ്ങിയ അദ്ദേഹം കർണാടക സർക്കാറിന്റെ ക്ഷണമനുസരിച്ച് 1973-ൽ തിരികെ ഇന്ത്യയിലെത്തുകയും ബാംഗ്ലൂർ സർവകലാശാലയിൽ ജേർണലിസം വകുപ്പിനു തുടക്കമിടുകയും ചെയ്തു.
1979-ൽ കേരള സർവകലാശാലയുടെ കാര്യവട്ടം കാമ്പസിലെ ജേർണലിസം ആൻഡ് മാസ് കമ്യൂണിക്കേഷൻ വിഭാഗത്തിൽ ചേർന്നു. 1984-ൽ ഡോ. ജോൺവർഗീസ് വിളനിലം ചുമതലയേൽക്കുംവരെ അവിടെ വകുപ്പു മേധാവിയായിരു‍ന്നു. ഉപഗ്രഹത്തിന്റെ സഹായത്തോടെയുള്ള ടെലിവിഷൻ സംപ്രേഷണത്തെക്കുറിച്ച് 1975-1976ൽ ഇന്ത്യൻ ഗ്രാമങ്ങളിൽ നടത്തിയ സാറ്റലൈറ്റ് ഇൻസ്ട്രക്ഷണൽ ടെലിവിഷൻ എക്‌സ്‌പെരിമെന്റിന് (സൈറ്റ്) കർണാടക മേഖലയിൽ നേതൃത്വം നല്കിയതും ഡോ. ഈപ്പനാണ്. 
യു.ജി.സി. അംഗം, യു.ജി.സി. ദേശീയ ലക്ചറർ ഫെലോ, കേന്ദ്ര വാർത്താവിനിമയ വകുപ്പിന്റെയും മാനവശേഷി വികസന വകുപ്പിന്റെയും ഉപദേശകൻ, ഫോർഡ് ഫൗണ്ടേഷൻ ഉപദേശകൻ, ഇംഗ്ലണ്ടിലെ ലിസെസ്റ്റർ സർവകലാശാലയിലെ സീനിയർ വിസിറ്റിങ് ഫെലോ, ഇന്ത്യൻ കൗൺസിൽ ഫോർ കമ്യൂണിക്കേഷൻ ട്രെയിനിങ് ആൻഡ് റിസർച്ച് പ്രസിഡന്റ്, കോമൺവെൽത്ത് ജേർണലിസം എജ്യുക്കേഷൻ വൈസ് പ്രസിഡന്റ്, ഇന്ത്യൻ ഇൻസ്റ്റിറ്റിയൂട്ട് ഓഫ് മാസ് കമ്യൂണിക്കേഷൻ (ഡൽഹി) അംഗം, യുനെസ്‌കോ അംഗം തുടങ്ങിയ നിലകളിൽ പ്രവർത്തിച്ചിട്ടുണ്ട്.
## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2010-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒക്ടോബർ 23-ന് മരിച്ചവർ

വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാദ്ധ്യമപ്രവർത്തകർ - അപൂർണ്ണലേഖനങ്ങൾ
വർഗ്ഗം:അദ്ധ്യാപകർ
കാലസർപ്പയോഗം

ഗ്രഹങ്ങളെല്ലാം രാഹുവിനും കേതുവിനും ഇടയ്ക്ക് വരുന്ന അവസ്ഥയാണ്  കാളസർപ്പയോഗം ‎ അഥവാ കാളസർപ്പദോഷം എന്ന് പറയുന്നത്.

വർഗ്ഗം:ജ്യോതിഷം
ടി.ടി. സൈനോജ്

ഒരു മലയാള ചലച്ചിത്ര പിന്നണിഗായകനായിരുന്നു **ടി.ടി. സൈനോജ്** (1977 ഫെബ്രുവരി 21 - 2009 നവംബർ 22).  *[[ഇവർ വിവാഹിതരായാൽ]]* എന്ന മലയാളചിത്രത്തിലെ "എനിക്ക് പാടാനൊരു പാട്ടിനുണ്ടൊരു പെണ്ണ്..." എന്നു തുടങ്ങുന്ന സൈനോജ് ആലപിച്ച ഗാനം ജനപ്രിയ ഹിറ്റുകളിലൊന്നായിരുന്നു.

## ജീവിതം
എറണാകുളം ജില്ലയിലെ പിറവത്ത് തങ്കപ്പന്റെയും രാഗിണിയുടേയും മകനായി 1977 ഫെബ്രുവരി 21 ന് ജനനം. ചിറ്റൂർ ഗവ. കോളേജിൽ നിന്ന് സംഗീതത്തിൽ ബിരുദവും ബിരുദാനന്തര ബിരുദവും നേടി. ആൾ ഇന്ത്യാ റേഡിയോ നടത്തിയ മത്സരത്തിൽ ലളിത ഗാനത്തിലും ഗസൽ ആലാപനത്തിലും ഒന്നാം സ്ഥാനം കരസ്ഥമാക്കി കേന്ദ്ര സർക്കാറിന്റെ കർണാടിക് സംഗീതത്തിനുള്ള സ്കോളർഷിപ്പും നേടി. കൈരളി ചാനൽ നടത്തിവരുന്ന *ഗന്ധർ‌വസംഗീതം 2002* മത്സരത്തിൽ വിജയി ആവുന്നതിലൂടെയാണ്‌‌ സൈനോജ് സംഗീതാസ്വാദകരുടെ ശ്രദ്ധയിലേക്ക് വരുന്നത്.

## സംഗീത ജീവിതം
സൈനോജിന്റെ ആദ്യഗാനം വിനയൻ സം‌വിധാനം ചെയ്ത വാർ & ലൗ(2003) എന്ന ചിത്രത്തിലെ അർദ്ധ ക്ലാസിക് ഗാനമായ *കണ്ണനെ തേടുന്ന രാധേ...* എന്ന മോഹൻ സിത്താരയുടെ സംഗീതത്തിലുള്ള ഗാനമാണ്‌. ജയസൂര്യ നായകനായ ഇവർ വിവാഹിതരായാൽ എന്നചിത്രത്തിലെ *എനിക്കു പാടാനൊരു പാട്ടിനുണ്ടൊരു പെണ്ണ്* എന്ന സൈനോജ് ആലപിച്ച ഗാനം ജനപ്രിയ ഗാനങ്ങളിൽ ഇടം നേടി. വിജി തമ്പിയുടെ കെമിസ്ട്രി (2009) എന്ന ചിത്രത്തിലാണ്‌ അദ്ദേഹം അവസാനമായി പാടിയത്.

## മരണം
രക്താർബുദത്തെ തുടർന്ന് 2009  നവംബർ 22-ന്‌ എറണാംകുളം മെഡിക്കൽ ട്രസ്റ്റ് ആശുപത്രിയിൽ വെച്ച്, പാടാൻ ഇനിയും ഒരുപാട് പാട്ടുകൾ ബാക്കിവച്ച് 32-ആമത്തെ വയസ്സിൽ ആ ഗായകൻ ഈ ലോകത്തോട് വിടപറഞ്ഞു. അവിവാഹിതനായിരുന്ന സൈനോജ് ഒരു മെഡിക്കൽ ചെക്കപ്പിന് പോയപ്പോഴാണ് തനിക്ക് രക്താർബുദമാണെന്ന് തിരിച്ചറിഞ്ഞത്. തുടർന്ന് ആശുപത്രിയിൽ പ്രവേശിപ്പിയ്ക്കപ്പെട്ട അദ്ദേഹം നവംബർ 22-ന് ഉച്ചയ്ക്ക് ഒന്നരയോടെയാണ് അന്തരിച്ചത്. മൃതദേഹം പിറവത്തെ വീട്ടുവളപ്പിൽ സംസ്കരിച്ചു.

## അവലംബം

വർഗ്ഗം:1977-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ഫെബ്രുവരി 21-ന് ജനിച്ചവർ
വർഗ്ഗം:നവംബർ 22-ന് മരിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:എറണാകുളം ജില്ലയിൽ ജനിച്ചവർ
എരിക്കാവ്

കേരളത്തിൽ ആലപ്പുഴ ജില്ലയിൽ കുമാരപുരം പഞ്ചായത്തിലുള്ള ചെറിയ ഒരു ഗ്രാമമാണ് **എരിക്കാവ്**.

## പുറത്തേക്കുള്ള കണ്ണികൾ
മിന്മിനി

ഒരു തെന്നിന്ത്യൻ ചലച്ചിത്രപിന്നണിഗായികയാണ്‌ **മിന്മിനി**. റോജ എന്ന തമിഴ് ചിത്രത്തിലെ എ.ആർ. റഹ്മാന്റെ കന്നി സംഗീതസം‌രംഭമായ  "ചിന്ന ചിന്ന ആസൈ.." എന്നു തുടങ്ങുന്ന ഗാനം ആലപിച്ചതിലൂടെയാണ്‌  പ്രശസ്തിയിലേക്ക് വളർന്നത്. മലയാളിയാണെങ്കിലും മിന്മിനിയുടെ മികച്ച സംഭാവനകൾ എ.ആർ. റഹ്മാനും ഇളയരാജയും സംഗീതം നൽകിയ തമിഴ് ഗാനങ്ങളിലൂടെയാണ്‌. മലയാളചിത്രമായ കിഴക്കുണരും പക്ഷിയിലെ സൗപർണികാമൃത..., കുടുംബസമേതത്തിലെ ഊഞ്ഞാൽ ഉറങ്ങി..., നീലരാവിൽ... എന്നിവ മലയാള ഹിറ്റുഗാനങ്ങളിൽ ഉൾപ്പെടുന്നു. കറുത്തമ്മ (1994), തേവർമകൻ (1992) എന്നീ ഹിറ്റു ചിത്രങ്ങളിലേ ഗാനങ്ങളും ഇവർ ആലപിച്ചു.

1993-ൽ ലണ്ടനിലെ ഒരു സ്റ്റേജ് ഷോയ്ക്കിടെ ശബ്ദം നഷ്ടപ്പെട്ടശേഷം 2014-ഓടെ ശബ്ദം ശരിയായി തിരികെ സിനിമാസംഗീതമേഖലയിൽ തിരിച്ചെത്തി.

## അവലംബം

വർഗ്ഗം:1970-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:ഗാനമേളകൾ
മാട്ടുപ്പെട്ടിമച്ചാൻ

ജോസ് തോമസിന്റെ സംവിധാനത്തിൽ മുകേഷ്, ബൈജു, ജഗതി ശ്രീകുമാർ, ഒടുവിൽ ഉണ്ണികൃഷ്ണൻ, മാതു, ശ്രീലക്ഷ്മി എന്നിവർ പ്രധാനവേഷങ്ങളിൽ അഭിനയിച്ച് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് ***മാട്ടുപ്പെട്ടിമച്ചാൻ***. ഗോപുരചിത്രയുടെ ബാനറിൽ ഗോപീകൃഷ്ണൻ, വിനു കിരിയത്ത്, കണ്ണൻ നായർ എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തതും ഗോപുരചിത്ര ആണ്. രാജൻ കിരിയത്ത്, വിനു കിരിയത്ത് എന്നിവരാണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവരാണ്.

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതം പകർന്നത് തങ്കരാജ് ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. തങ്കരാജിന്റെ ആദ്യത്തെ ചിത്രമാണ് ഇത്.
; ഗാനങ്ങൾ
# ചില്ലു ജനലിന്റെ അരികിൽ – എം.ജി. ശ്രീകുമാർ, കെ.എസ്. ചിത്ര
# രാസാ താൻ ഡാ – എം.ജി. ശ്രീകുമാർ
# കടുകൊടച്ച് – എം.ജി. ശ്രീകുമാർ, കെ.എസ്. ചിത്ര

## അണിയറ പ്രവർത്തകർ

## പുറത്തേയ്ക്കുള്ള കണ്ണികൾ
* 
* ''മാട്ടുപ്പെട്ടിമച്ചാൻ''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോസ് തോമസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ഫ്രാക്ടൽ

thumb|375px|മാൻഡൽബ്രോട്ട് സെറ്റ് : ഫ്രാക്ടലിന്റെ മികച്ച ഉദാഹരണം.
ഭിന്നക മാനങ്ങളുള്ള ചില സങ്കീർണ്ണ ജ്യാമിതീയ രൂപങ്ങളാണു **ഫ്രാക്ടലുകൾ**  (Fractals). വളരെ ചെറിയ സ്കെയിലിൽപ്പോലുമുള്ള സൂക്ഷമമായ ഘടന, സ്വയ -സാദൃശ്യം (self-similarity) എന്നിവ പല ഫ്രാക്ടലുകളുടേയും പ്രത്യേകത ആണ്. 1975ൽ Benoit Mandelbrot എന്ന ശാസ്ത്രജ്ഞനാണ് ഫ്രാക്ടൽ എന്ന പദം ആദ്യമായി ഉപയോഗിച്ചത്. സങ്കീർണ്ണരൂപങ്ങളായ ഇവയെ യൂക്ലീഡിയൻ ജ്യാമിതിയിൽ സാധാരണ ഉപയോഗിക്കുന്ന നീളം, വിസ്തീർണ്ണം, എന്നിങ്ങനെയുള്ള അളവുകൾ കൊണ്ട് നിർവചിക്കാൻ പറ്റില്ല. കോളിഫ്ലവർ, മേഘങ്ങൾ എന്നിവ പ്രകൃതിദത്ത ഫ്രാക്ടലുകൾ ആണ്. കാന്റർ‌ സെറ്റ്, ഒരു ഗണിത ഫ്രാക്ടൽ ആണ്

## സ്വയസാദൃശ്യം
ഉദാഹരണത്തിന് നമ്മൾ കോളിഫ്ലവർ എടുക്കുന്നു എന്നിരിക്കട്ടെ. എന്താണ് കോളിഫ്ലവർ ആകൃതിയുടെ പ്രത്യേകത ?
നമ്മൾ അതിന്റെ ഒരു അല്ലി എടുത്തു മാറ്റി നോക്കുന്നു, പിന്നീട് ആ അല്ലി വലുതാക്കി നോക്കിയാൽ അത് പഴയ കോളിഫ്ലവർനെ പോലെ തന്നെ ഇരിക്കുന്നു .അതായത് കോളിഫ്ലവർന്റെ ഒരു ഭാഗം അതിനോട് തന്നെ സമാനമാണ്. അതായത് നമ്മൾ ഫ്രാക്ട്ടൽസ് എന്ന ഓമനപ്പേരിട്ടു വിളിക്കുന്ന ഇത്തരം ആകൃതികൾ എല്ലാം അതിനോട് തന്നെ സാമ്യം ഉള്ളവയാണ്.
ഫ്രാക്ട്ടലുകളെയും അല്ലാതവയെയും തിരിച്ചറിയാൻ പടത്തിൻറെ ഒരു ചെറിയ ഭാഗം എടുത്തു വലുതാക്കി നോക്കുക്ക , അപ്പോൾ നിങ്ങൾക്ക് പഴയ പടം തന്നെ കിട്ടിയാൽ അത് ഫ്രാക്ട്ടൽ ആണ് . പക്ഷേ പ്രകൃതിയിൽ കാണുന്നവയെ കുറച്ചു തവണ മാത്രമേ നമുക്ക് അങ്ങനെ ചെറുതാക്കി വലുതാക്കി നോക്കാൻ സാധിക്കു . ഒരു യഥാർത്ഥ ഫ്രാക്റ്റൽ എത്രതവണ ചെറുതാക്കി വലുതാക്കി നോക്കിയാലും, എല്ലായ്പ്പോഴും ആകൃതി ഒരു പോലെ തന്നെ ആയിരിക്കും ഇതിനെ [self similarity] എന്ന് വിളിക്കാം

## ഉപയോഗങ്ങൾ
എന്താണ് ഇത്തരം ആകൃതികൾ കൊണ്ടുള്ള കാര്യം ?,
ഉദാഹരണത്തിന്, നിങ്ങൾ ഡോളറും രൂപയും തമ്മിൽ ഉള്ള വിനിമയം നോക്കുന്നു എന്നിരിക്കട്ടെ എങ്ങനെ ആണ് വിനിമയത്തിന്റെ നില മാറിമറിയുന്നത് ?
ആ വിനിമയ നിരക്ക് ഒരു ഫ്രാക്ടൽ ആണു ഉണ്ടാക്കുന്നത്‌ . 
പിന്നെത്തെ ഉപയോഗം ഉള്ളത് കലയിലാണ് നല്ല മനോഹരമായ ചിത്രങ്ങൾ ഫ്രാക്ടൽ കൊണ്ട് ഉണ്ടാക്കാൻ സാധിക്കും .
പിന്നെ ഇന്റർനെറ്റിൽ ആളുകൾ ഒരു സൈറ്റ് കാണുന്നതും ഇത്തരം ഒരു തരംഗമാണ് ഉണ്ടാക്കുന്നത് .
മേഘങ്ങൾ ഇടി മിന്നലുകൾ പർവതങ്ങൾ അങ്ങനെ പ്രകൃതിയിൽ കാണുന്ന പലതും ഇത്തരം രൂപങ്ങൾ ആണത്രേ .
പിന്നെ ഭൌതീക ശാസ്ത്രത്തിൽ അരേഖീയഗതികം (Nonlinear Dynamics), കയോസ് (Chaos) എന്ന ശാസ്ത്ര ശാഖകളിൽ ഫ്രാക്ടലുകൾ കണ്ടു വരുന്നു 

## ചിത്രശാല
thumb|250px|left|A fractal that models the surface of a mountain (animation)|thumb|right

ചിത്രം:Von Koch curve.gif | Koch snowflake
ചിത്രം:Julia set (indigo).png | ജൂലിയ സെറ്റ്
വലുതാക്കുംപോൾ സ്വയംസദൃശ്യത കാണിക്കുന്ന കോഷ് കർവ് |thumb|left



വർഗ്ഗം:ജ്യാമിതീയരൂപങ്ങൾ
വർഗ്ഗം:ടോപ്പോളജി
വർഗ്ഗം:ജ്യാമിതി
സിബി മാത്യൂസ്

2011 മുതൽ 2016 വരെ സംസ്ഥാനത്തെ മുഖ്യ വിവരാവകാശ കമ്മീഷണറായിരുന്ന 1977 ബാച്ച് ഐ.പി.എസ് ഉദ്യോഗസ്ഥനാണ് **ഡോ. സിബി.ടി.മാത്യൂസ്. **
കേരള പോലീസിൽ 33 വർഷത്തെ സേവനത്തിനു ശേഷം 2011-ൽ സർവീസിൽ നിന്ന് സ്വയം വിരമിച്ചു.
കേരളത്തിലെ പ്രമാദമായ പല കേസുകളുടേയും അന്വേഷണ ഉദ്യോഗസ്ഥൻ കൂടിയായിരുന്നു ഇദ്ദേഹം.

## ജീവിതരേഖ
കോട്ടയം ജില്ലയിലെ ചങ്ങനാശ്ശേരി താലൂക്കിലെ തൂമ്പുങ്കൽ വീട്ടിൽ ജോസഫ് മാത്യൂസിൻ്റെയും ഏലിക്കുട്ടിയുടേയും മകനായി 1952 ഫെബ്രുവരി അഞ്ചിന് ജനിച്ചു. 

ചങ്ങനാശ്ശേരിയിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ സിബി മാത്യൂസ് എസ്.ബി. കോളേജിൽ ബിരുദാനന്തര ബിരുദം നേടി. തുടർന്ന് സിവിൽ സർവീസിൽ ചേർന്നു. 

1977 ബാച്ച് ഐ.പി.എസ്. ഓഫീസറായിരുന്ന സിബി മാത്യൂസ് കേരള പോലീസിൽ 33 വർഷത്തെ സേവനത്തിനു ശേഷം ഡി.ജി.പി റാങ്കിലിരിക്കവെ 2011-ൽ സർവീസിൽ നിന്ന് സ്വയം വിരമിച്ചു.

തുടർന്ന് 2011-ൽ തന്നെ സംസ്ഥാനത്തെ മുഖ്യ വിവരാവകാശ കമ്മീഷണറായി നിയമിതനായി.
2016 ഏപ്രിൽ 23ന് കാലാവധി പൂർത്തിയാക്കി വിരമിച്ചു.

1977-ൽ പ്രശസ്ത സേവനത്തിനും 2007-ൽ വിശിഷ്ട സേവനത്തിനും രാഷ്ട്രപതിയുടെ പോലീസ് മെഡൽ ലഭിച്ചു.

കേരളത്തിലെ ഉയർന്ന ആത്മഹത്യ നിരക്കിൻ്റെ സാമൂഹിക സാമ്പത്തിക കാരണങ്ങൾ എന്ന വിഷയത്തിൽ നടത്തിയ ഗവേഷണത്തിന് മഹാത്മ ഗാന്ധി സർവകലാശാലയിൽ നിന്ന് 2007-ൽ ഡോക്ട്രേറ്റ് നേടി. ഇതേ വിഷയത്തെ ആസ്പദമാക്കി മലയാളി ഇങ്ങനെ മരിക്കണോ എന്ന ഗ്രന്ഥം 2008-ൽ പ്രസിദ്ധീകരിച്ചു. Kerala On Suicide Point എന്ന പേരിൽ ഈ പുസ്തകം ഇംഗ്ലീഷിലേക്ക് പരിഭാഷപ്പെടുത്തി.

** ഐ.പി.എസ് കരിയർ **

1977 ബാച്ച് ഐ.പി.എസ് ഓഫീസറായിരുന്ന സിബി മാത്യൂസ് 1979-ൽ ചെങ്ങന്നൂർ എ.എസ്.പിയായിട്ടാണ് ഔദ്യോഗിക ജീവിതമാരംഭിച്ചത്. 1980-ൽ മട്ടാഞ്ചേരി എ.സി.പിയായി നിയമിതനായി.

* 1982 : ജോയിൻ്റ് സൂപ്രണ്ടൻറ് ഓഫ് പോലീസ്, കോട്ടയം
* 1984 : സിറ്റി പോലീസ് കമ്മീഷണർ, കൊച്ചി
* 1988 : സിറ്റി പോലീസ് കമ്മീഷണർ, കോഴിക്കോട്
* 1991 : സിറ്റി പോലീസ് കമ്മീഷണർ, തിരുവനന്തപുരം
* 1995 : ഡി.ഐ.ജി, വിജിലൻസ്
* 1997 : ഐ.ജി, ഉത്തരമേഖല
* 2006 : എ.ഡി.ജി.പി, ഇൻറലിജൻസ്
* 2010 : ഡി.ജി.പി, ഫയർ & റെസ്ക്യു 
* 2011-2016 : സംസ്ഥാന മുഖ്യ വിവരാവകാശ കമ്മീഷണർ 

## ആത്മകഥ

** നിർഭയം **

നിർഭയം (ഒരു ഐ.പി.എസ് ഓഫീസറുടെ ഓർമക്കുറിപ്പുകൾ) എന്ന പുസ്തകം 2017-ൽ പ്രസിദ്ധീകരിച്ചു.
കേരളീയ ജീവിതത്തെ ഇളക്കിമറിച്ച പ്രമാദമായ കേസുകൾ കൈകാര്യം ചെയ്ത പ്രശസ്തനായ ഒരു പോലീസ് ഉദ്യോഗസ്ഥൻ്റെ തുറന്നെഴുത്തുകളാണ് ഈ പുസ്തകം. മൂന്ന് പതിറ്റാണ്ട് കാലത്തെ കേരളീയ സാമൂഹിക ജീവിതത്തിൻ്റെ ഒരു പരിച്ഛേദം തന്നെ ഈ പുസ്തകത്താളുകളിലുണ്ട്. മതമേധാവികളും രാഷ്ട്രീയക്കാരും സ്വന്തം പോലീസ് സേനയും പലപ്പോഴും അസുഖകരങ്ങളായ അനുഭവങ്ങൾ നൽകിയെന്ന് ഈ പുസ്തകം പറയുന്നു. അന്വേഷിച്ച കേസുകൾക്കെല്ലാം തന്നെ തുമ്പുണ്ടാക്കാനും കുറ്റവാളികൾക്ക് ശിക്ഷ വാങ്ങിച്ചു കൊടുക്കാനും അദ്ദേഹത്തിന് കഴിഞ്ഞു. ക്രിമിനൽവത്കരിക്കപ്പെട്ട ഒരു സാമൂഹിക വ്യവസ്ഥിതിയെയും നീതിന്യായ വ്യവസ്ഥയെയും ഡോ. സിബി മാത്യൂസ് നിർഭയം തുറന്നു കാണിക്കുന്നു. ജീർണ്ണോന്മുഖമായ ഒരു സമൂഹത്തിൻ്റെ കണ്ണാടി എന്ന നിലയിൽ ഈ പുസ്തകം വളരെ പ്രസക്തമാണ്.

## അവലംബം
നാരായണി

പഴയ തലമുറയിലെ മുടിയാട്ടം കലാകാരിയാണ് **നാരായണി**. പതിനെട്ടാം വയസ്സിൽ മുടിയാട്ടം അവതരിപ്പിച്ചുതുടങ്ങി.

## ജീവിതരേഖ
അമ്പലപ്പുഴ കരൂർ തറയിൽ പത്മനാഭന്റെ ഭാര്യ. ആമയിട എൽ.പി. സ്‌കൂളിലെ പഴയ നാലാംക്ലാസുകാരി. പതിനാറാം വയസ്സിലായിരുന്നു വിവാഹം. വിവാഹം കഴിഞ്ഞ് ഭർത്താവിന്റെ വീട്ടിലെ നാത്തൂന്മാർ മുടിയാട്ടം ആടുന്നത് കണ്ടു പഠിച്ചു. ഭർത്താവിന്റെ അച്ഛൻ ഇട്ടിയാതി, ഉടുക്കുകൊട്ടി പാടിയപ്പോൾ ആടിയതായിരുന്നു ആദ്യ അരങ്ങ്.

1958ൽ അമ്പലപ്പുഴ ഗവൺമെന്റ് മോഡൽ സ്‌കൂൾ ഓഡിറ്റോറിയത്തിന്റെ ഉദ്ഘാടനച്ചടങ്ങിൽ ആദ്യ കലാപരിപാടി അവതരിപ്പിച്ചു. പിന്നെ കേരളത്തിലെമ്പാടും വേദികൾ. സർക്കാർപരിപാടികളിൽ പ്രത്യേക ക്ഷണം. 

നിരവധി ശിഷ്യഗണങ്ങൾക്ക് ഉടമ. ഒട്ടേറെ മുടിയാട്ടം പാട്ടുകൾ മനഃപാഠം. പുതിയ തലമുറയിൽപ്പെട്ട ഒട്ടേറെപ്പേർക്ക് ഗുരു. സംസ്ഥാന സാംസ്‌കാരിക വകുപ്പിന് കീഴിലുള്ള അമ്പലപ്പുഴ കുഞ്ചൻ നമ്പ്യാർ സ്മാരകത്തിൽ തൂപ്പുജോലി ചെയ്താണ് ജീവിക്കുന്നത്.

## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മുടിയാട്ടം കലാകാരന്മാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വേളാപുരം

കണ്ണൂർ ജില്ലയിലെ പാപ്പിനിശ്ശേരിക്ക് വടക്കുള്ള ഒരു ഗ്രാമമാണ് **വേളാപുരം**. പാപ്പിനിശ്ശേരി ഗ്രാമപഞ്ചായത്തിലാണ് ഈ പ്രദേശം ഉൾപ്പെടുന്നത്. ജില്ലാ ആസ്ഥാനത്തുനിന്ന് പത്ത് കിലോമീറ്റർ വടക്ക് ദേശീയപാതയിൽ വേളാപുരം പാലം സ്ഥിതിചെയ്യുന്നു. ഈ പാലത്തിനു ചുറ്റുമുള്ള പ്രദേശങ്ങളാണു വേളാപുരം എന്നറിയപ്പെടുന്നത്.അരോളി, കീച്ചേരി എന്നിവയാണു സമീപ സ്ഥലങ്ങൾ.

#### പ്രധാന സ്ഥാപനങ്ങൾ
# അരോളി ഗവർമെന്റ് ഹൈസ്കൂൾവേളാപുരത്തിനു കിഴക്ക് സ്ഥിതിചെയ്യുന്നു.
# ഗുരുക്കൾ സ്മാരക ഏ യു പി സ്കൂൾപടിഞ്ഞാറു വശത്ത് സ്ഥിതിചെയ്യുന്നു.

## പ്രധാന വ്യക്തികൾ
#കുമാരൻ വൈദ്യർ.സി.പി പാപ്പിനിശ്ശേരി വിഷ ചികിത്സാകേന്ദ്രം സ്ഥാപകൻ
#ഇ.പി.ജയരാജൻ-മാർക്സിസ്റ്റ് പാർട്ടി നേതാവ്

## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ന്റുപ്പൂപ്പാക്കൊരാനേണ്ടാർന്ന്

വൈക്കം മുഹമ്മദ് ബഷീർ എഴുതിയ ഒരു മലയാള നോവലാണ് **ന്റുപ്പൂപ്പാക്കൊരാനേണ്ടാർന്ന്**. 1951-ലാണ് ഈ നോവൽ പ്രസിദ്ധീകരിച്ചത്. മുസ്‌ലിം സമൂഹത്തിൽ നിലനിന്നിരുന്ന അന്ധവിശ്വാസങ്ങൾക്കെതിരെയുളള ഒരു കടന്നാക്രമണമായി ഈ നോവൽ മാറുകയുണ്ടായി. ഈ  വെളിച്ചത്തിനെന്തു വെളിച്ചം എന്ന ബഷീറിന്റെ വിഖ്യാതമായ പദപ്രയോഗം ഈ നോവലിലാണുള്ളത്. തങ്ങളുടെ കുറവുകൾ മറയ്ക്കാൻ വേണ്ടി ആളുകൾ തങ്ങളുടെ പോയകാല പ്രതാപത്തെക്കുറിച്ച് ഊറ്റം കൊള്ളുന്നതിനെ കളിയാക്കാനായാണ് ബഷീർ ന്റുപ്പൂപ്പാക്കൊരാനേണ്ടാർന്ന് എന്ന പേരിലൂടെ ശ്രമിക്കുന്നത്. 'ആന ഉണ്ടാർന്ന' തറവാട്ടിലെ കാരണവത്തിയായതിനാൽ പട്ടിണിയാണെങ്കിലും മെതിയടിയിട്ട് തത്തി തത്തി നടക്കുന്ന ഉമ്മയെ ഈ നോവലിലെ  പ്രധാനകഥാപാത്രമായ മകൾ കുഞ്ഞു പാത്തുമ്മ അത് 'കുയ്യാന' (കുഴിയാന) ആയിരുന്നു എന്ന് പറഞ്ഞു പരിഹസിക്കുന്നത് ഈ നോവലിൽ നമുക്ക് കാണാം. 

കുഞ്ഞുപാത്തുമ്മ ഒരു സാധാരണ ഗ്രാമീണ മുസ്‌ലിം പെൺകുട്ടിയാണ്. നിഷ്കളങ്കയും നിരക്ഷരയുമായ അവൾ നിസ്സാർ അഹമ്മദ് എന്നു പേരായ വിദ്യാസമ്പന്നനും പുരോഗമന ചിന്താഗതിക്കാരനും പട്ടണത്തിൽ വളർന്നവനുമായ ചെറുപ്പക്കാരനുമായി പ്രണയത്തിലാകുന്ന കഥ പറയുന്ന ഈ നോവൽ  നിരക്ഷരത അന്ധവിശ്വാസങ്ങൾക്ക് വളക്കൂറുള്ള മണ്ണാണെന്നു പഠിപ്പിക്കുകയും വിദ്യാഭ്യാസത്തിന്റെ ആവശ്യകതയെക്കുറിച്ച് വായനക്കാരെ ബോധ്യപ്പെടുത്തുകയും ചെയ്യുന്നു.

വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ
ദിക്ർ

ഇസ്‌ലാമിക വീക്ഷണത്തിൽ **ദിക്ർ** ഇസ്‌ലാമിലെ ഒരു സൽകർമ്മമാണ്. അല്ലാഹുവിന്റെ നാമങ്ങൾ, ഖുർആനിക ആയത്തുകൾ, പ്രവാചകൻ നിർദ്ദേശിച്ച മന്ത്രങ്ങൾ(മൗന പ്രാർത്ഥന) തനിക്കിഷ്ടമുള്ളപ്പോഴൊക്കെ മനസ്സിൽ തട്ടി ഉരുവിടുന്ന പ്രാർത്ഥനക്കാണ് **ദിക്ർ** എന്ന് പറയുന്നത്.

വർഗ്ഗം:ഇസ്ലാമികാചാരങ്ങൾ
അബൂദാവൂദ്

അബുദാവൂദ് സുലൈമാൻ ഇബിന് അശ്'അത്ത് അൽ സിജിസ്താനി ( Eng: Abu Dawood Sulayman ibn Ash`ath Azdi Sijistani ;Persian/Arabic: ابو داود سليمان بن اشعث السجستاني), അബൂദാവൂദ് എന്ന പേരിൽ അറിയപ്പെടുന്ന ഇദ്ദേഹം "സുനൻ അബൂദാവൂദ്" എന്ന ഹ്ദീസ് ശേഖരത്തിലൂടെയാണ് ശ്രദ്ധേയനാകുന്നത്. വിശുദ്ധ ഖുർആൻ കഴിഞ്ഞാൽ മുസ്ലിങ്ങൾ ഏറ്റവും ആധികാരികമെന്ന് കരുതുന്ന മതഗ്രന്ഥങ്ങളിൽ ഒന്നാണ് സുനൻ അബൂദാവൂദ്.

## ജീവചരിത്രം
കിഴക്കൻ ഇറാനിലെ സിജിസ്താനിൽ 817-818 -ൽ ജനിച്ച ഇദ്ദേഹം 889-ൽ ബസ്റയിൽ മരണമടഞ്ഞു. ഹദീസ് ശേഖരണാർത്ഥം വളരെയധികം യാത്ര ചെയ്തിരുന്ന ഇദ്ദേഹം ഇറാക്ക്, ഈജിപ്ത്, സിറിയ, ഹിജാസ്, ഖുറാസാൻ, നിഷാപൂർ, മർവ് എന്നീ സ്ഥലങ്ങൾ സന്ദർശിച്ചിട്ടുണ്ട്. മുസ്ലിം കർമ്മശാസ്ത്രത്തിൽ ഉണ്ടായിരുന്ന താല്പര്യമാണ് ഹദീസ് ശേഖരണത്തിന് വഴി തെളിച്ചത്. അഞ്ചു ലക്ഷം ഹദീസുകളിൽ നിന്നും തെരഞ്ഞെടുത്ത 4800 ഹദീസുകളാണ് സുനൻ അബൂദാവൂദിൽ ഉള്ളത്.

## രചനകൾ
21 രചനകളാണ് ഇദ്ദേഹത്തിന്റേതായുള്ളത് അതിൽ പ്രധാനപ്പെട്ടവ താഴെപ്പറയുന്നു.
* സുനൻ അബൂദാവൂദ് - 4800 ഹദീസുകൾ ഉൾപ്പെടുന്നു.
* കിതാബ് അൽ മറാസിൽ - 600 മുർസൽ ഹദീസുകളുടെ സമാഹാരം
* രിസാല അബൂദാവൂദ് ഇലാ അഹ്‌ലി മക്ക - മക്കാ നിവാസികൾക്കെഴുതിയ കത്ത്.

## അവലംബം

## ബാഹ്യ ലിങ്കുകൾ

* Biodata at MuslimScholars.info * Biography at Sunnah.com
* Letter from Imam Abu Dawud to the people of Makkah explaining his book, terms he uses, and his methodology.

വർഗ്ഗം:ഇസ്ലാമികപണ്ഡിതർ
ഇന്ന് (ഇൻലന്റ് മാസിക)

കേരളത്തിൽ നിന്നു് മലയാളത്തിൽ പ്രസിദ്ധീകരിക്കുന്ന ഒരു ഇൻലന്റ് മാസിക ആണു് ***ഇന്നു്***. 1981 മുതൽ മലപ്പുറത്തുനിന്നും മുടങ്ങാതെ പുറത്തിറങ്ങുന്ന ഈ മാസികയുടെ പത്രാധിപർ മണമ്പൂർ രാജൻബാബു ആണു്. ആരംഭം മുതൽ മണമ്പൂർ രാജൻബാബു തന്നെയാണു് *ഇന്നി*ന്റെ പ്രസാധകനും പത്രാധിപരും. പ്രതിഫലം കൈപ്പറ്റാതെ മലയാളത്തിലെ ഏറ്റവും മികച്ച എഴുത്തുകാർ  പോലും *ഇന്നി*ന്  സൃഷ്ടികൾ  നൽകുന്നുവെന്നത് ഇതിന്റെ ഒരു സവിശേഷത ആണു്.

നൂറ് കോപ്പികളാണ് തുടക്കത്തിൽ  ഉണ്ടായിരുന്നത്. 2006-ൽ *ഇന്നി*നു് 8589 കോപ്പികൾ ഉണ്ടായിരുന്നു. ഇന്ത്യക്കു പുറമേ അമേരിക്ക, ഇംഗ്ലണ്ട്, ഗൾഫ് രാജ്യങ്ങൾ എന്നിവിടങ്ങളിലും ഈ പ്രസിദ്ധീകരണത്തിനു വായനക്കാരുണ്ട്.

## ഉള്ളടക്കം
*ഇന്നു്* സാധാരണ മാസികളിലെ എല്ലാ സൃഷ്ടികളും ഉൾക്കൊള്ളുന്നു. എഡിറ്റോറിയൽ, കഥ, കവിത, കാർട്ടൂൺ തുടങ്ങി പുസ്തക നിരൂപണം വരെ എല്ലാം ഈ ഇൻലന്റ് മാസികയിൽ ഉൾപ്പെടുത്താനാകും വിധം ചെറുതാക്കി ഉൾപ്പെടുത്തിയിരിക്കും. എം.ടി. വാസുദേവൻ നായർ, ഒ.വി. വിജയൻ, ഒ.എൻ.വി. കുറുപ്പ്, അയ്യപ്പപ്പണിക്കർ തുടങ്ങിയവർ *ഇന്നി*ൽ എഴുതിയിട്ടുണ്ട്. പ്രമുഖരായ സാഹിത്യകാരുടെ സൃഷ്ടികൾക്ക് പുറമേ പുതുമുഖങ്ങൾക്കും മാസികയിൽ അവസരം നൽകി വരുന്നു.

*ഇന്നി*ന്റെ സാധാരണ രൂപം ഇൻലന്റ് പോലെയാണെങ്കിൽ കൂടി വിശേഷാൽ പ്രതികൾ ചെറുപുസ്തകരൂപത്തിലാകാറുണ്ട്. ഇവയ്ക്ക് സാധാരണ ലക്കങ്ങളിൽ നിന്ന് വ്യത്യസ്തമായി വിലയും ഈടാക്കാറുണ്ട്.

## പ്രസാധനവും വിതരണവും
[thumb|left|100px|[മണമ്പൂർ രാജൻബാബു, പത്രാധിപർ]]
right|thumb|ഇന്നു് മാസികയുടെ അകവശം. സ്കാൻഡ് പ്രതി
പ്രസാധകനായ പ്രശസ്ത കവി മണമ്പൂർ രാജൻബാബു മലപ്പുറത്ത് ജില്ലാ പോലീസ് ഒഫീസിൽ ഉദ്യോഗസ്ഥനായിരുന്നു. *സുലേഖ* എന്ന ഇൻലന്റ് മാസിക വായിച്ച്തിൽ നിന്നു പ്രചോദനം ഉൾക്കൊണ്ട് അദ്ദേഹം *സംഗമം* എന്ന പേരിൽ ആദ്യം ഒരു ഇൻലന്റ് മാസിക തുടങ്ങി. 1981-ലാണു രജിസ്ട്രേഷൻ ലഭിക്കുവാനായി *ഇന്നു്* എന്ന പേര് സ്വീകരിച്ചത്. പിന്നീടൊരിക്കൽ ജി. അരവിന്ദന്റെ നിർദ്ദേശപ്രകാരം തലക്കെട്ടുകൾ കൈകൊണ്ടെഴുതിയവയും ബാക്കിഭാഗം അച്ചടിച്ചതുമായി മാറ്റി. പ്രസാധകൻ മുമ്പൊരിക്കൽ ഒരു കൈയ്യെഴുത്തു മാസിക പ്രസിദ്ധീകരിക്കുന്നതിനായി പ്രവർത്തിച്ചിരുന്നതിന്റെ അനുഭവ സമ്പത്തും ഈ മാറ്റത്തിന് കാരണമായി. *ഇന്നി*ൽ പ്രസിദ്ധീകരിക്കുന്ന കൃതികൾക്ക് പ്രതിഫലം നൽകാറില്ല. എന്നിരുന്നാലും ഒരിക്കൽ അയ്യപ്പന് പ്രതിഫലം നൽകിയിട്ടുണ്ടെന്ന് പ്രസാധകൻ വ്യക്തമാക്കിയിട്ടുണ്ട്. തപാൽ ചിലവിനായുള്ള പോസ്റ്റൽ സ്റ്റാമ്പ് അയച്ച് നൽകുന്ന ആർക്കും മാസിക കിട്ടും. നിശ്ചിതമായ വരിസംഖ്യ ഇല്ല. പതിനായിരത്തിലധികം പേർക്ക് മാസിക ഇപ്പോൾ തപാലിൽ അയക്കുന്നുണ്ട്.

ഇടയ്ക്കിടെ വിശേഷാൽ പ്രതികളും പുറത്തിറക്കുന്നു. 1982-83 കാലത്താണ് ആദ്യ വിശേഷാൽ പ്രതി പുറത്തിറങ്ങിയത്. കവിതയ്ക്കായി സമർപ്പിച്ച് പ്രമുഖ കവികളുടെ സൃഷ്ടികൾ പ്രസിദ്ധീകരിച്ച ആ പതിപ്പിന് മൂന്നു രൂപ വിലയുമിട്ടിട്ടുണ്ടായിരുന്നു. 2006 വരെ പതിനൊന്ന് വിശേഷാൽ പ്രതികൾ പ്രസിദ്ധീകരിക്കപ്പെട്ടു.

## അവലംബം
ഈസോപ്പ്

ലഘുചിത്രം
150px|thumb|ഈസോപ്പിന്റേത് എന്നു പറയപ്പെടുന്ന ഒരു ഗ്രീക്ക് പ്രതിമ, 18ആം നൂറ്റാണ്ടിലെ ശേഖരത്തിൽ നിന്നും

ഇസോപ്പുകഥകൾ എന്ന പേരിൽ വ്യിഖ്യാതമായ സാരോപദേശ കഥകളുടെ ഉപജ്ഞാതാവും പുരാതന ഗ്രീക്ക് സാഹിത്യകാരനുമായിരുന്നു **ഈസോപ്പ്**.
ആമയും മുയലും, പൂച്ചയ്ക്ക് ആരു മണികെട്ടും,  കാക്കയും കുറുക്കനും, കിട്ടാത്ത മുന്തിരി പുളിക്കും, തുടങ്ങിയ, പ്രായദേശകാല ഭേദമില്ലാതെ എല്ലാവരും ആസ്വദിക്കുന്ന ഈ കഥകൾക്ക് സഹസ്രാബ്ദങ്ങളുടെ പഴക്കമുണ്ട്.

ഇസോപ്, കഥകളെഴുതിയിരുന്നില്ല. അദ്ദേഹം അവ പറയുകയും പ്രസംഗിക്കുകയും ചെയ്യുകയായിരുന്നുവത്രെ. ഈസോപ്പിനു നുറ്റാണ്ടുകൾക്ക് ശേഷമാണ് അവ ആദ്യമായി ലിഖിത രൂപത്തിൽ പ്രത്യക്ഷപ്പെട്ടത്. പൗരാണിക കാലത്ത് ജീവിച്ചിരുന്ന മിക്ക ചരിത്രപുരുഷന്മാരുടേതും പോലെ ഈസോപ്പിന്റെയും ചരിത്രം അഭ്യൂഹങ്ങളൂം, അനുമാനങ്ങളൂം മിഥ്യകൾ കൊണ്ട് അലങ്കരിച്ചവയും ആണ്.

## ജീവിതരേഖ
അരിസ്റ്റോട്ടിലടക്കമുള്ള പുരാതന ഗ്രീക്ക് ചിന്തകന്മാരുടെ കൃതികളിൽ ഈസോപ്പിനെക്കുറിച്ചുള്ള പരാമർശങ്ങൾ കാണാം.ഇവയിൽ നിന്നും അനുമാനിക്കാവുന്നത്, അദ്ദേഹം ജീവിച്ചിരുന്നത്  ഇന്നത്തെ  തുർക്കി, ബൾഗേറിയ,ഗ്രീസ് രാജ്യങ്ങളിൽ പെടുന്ന പ്രദേശങ്ങളിലായിരുന്നു എന്നാണ്ഈസോപ്പ് കഥകൾ തന്നെ ലിഖിത രൂപത്തിലായത് നൂറ്റാണ്ടുകൾക്ക് ശേഷമാണെന്നിരിക്കെ അദ്ദേഹത്തിന്റെ ജീവചരിത്രം അതിലും എത്രയോ കഴിഞ്ഞായിരിക്കും എഴുതപ്പെട്ടതെന്ന്  ചരിത്രക്കാരന്മാർ അഭിപ്രായപ്പെടുന്നു.

## അവലംബം

## പുറത്തേക്കുള്ള കണ്ണികൾ

ഈസോപ്പ് കഥകൾ വിക്കിഗ്രന്ഥശാലയിൽ

വർഗ്ഗം:പുരാതന ഗ്രീക്ക് സാഹിത്യകാരന്മാർ
വർഗ്ഗം:പുരാതന ഗ്രീസിലെ അടിമകൾ
വർഗ്ഗം:ജീവിച്ചിരുന്നോ എന്ന് ഉറപ്പില്ലാത്ത വ്യക്തികൾ
വർഗ്ഗം:ജീവിച്ചിരുന്നോ എന്നതിൽ തർക്കമുള്ള വ്യക്തികൾ
വർഗ്ഗം:ക്രി.മു. 620-കളിൽ  ജനിച്ചവർ
സത്യപ്രതിജ്ഞ (ചലച്ചിത്രം)

സുരേഷ് ഉണ്ണിത്താന്റെ സംവിധാനത്തിൽ മുരളി, സുരേഷ് ഗോപി, ജഗതി ശ്രീകുമാർ, ഗീത എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***സത്യപ്രതിജ്ഞ***. അറയ്ക്കൽ ഫിലിംസിന്റെ ബാനറിൽ എ.കെ.കെ. ബാപ്പു നിർമ്മിച്ച ഈ ചിത്രം വിതരണം ചെയ്തത് അറയ്ക്കൽ ഫിലിംസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് എസ്.എൽ. പുരം സദാനന്ദൻ ആണ്.

## അഭിനേതാക്കൾ

## സംഗീതം
ഒ.എൻ.വി. കുറുപ്പ് എഴുതിയ ഇതിലെ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. 
; ഗാനങ്ങൾ
# പടകൊട്ടി പാടുക – കെ.ജെ. യേശുദാസ്, കെ.എസ്. ചിത്ര
# കസ്തൂരി കളഭങ്ങൾ – കെ.ജെ. യേശുദാസ്, കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''സത്യപ്രതിജ്ഞ''  – മലയാളസംഗീതം.ഇൻഫോ

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
കുമാര കേരളവർമ

കാഞ്ചി കാമകോടി പീഠ ആസ്ഥാന വിദ്വാൻ പദവി ലഭിച്ച പ്രശസ്ത സംഗീതജ്ഞനാണ് **പ്രഫ. കുമാര കേരളവർമ**. ശെമ്മാങ്കുടി ശ്രീനിവാസ അയ്യരുടെ പ്രധാന ശിഷ്യരിലൊരാളായിരുന്നു ഇദ്ദേഹം. സംഗീത നാടക അക്കാദമി അവാർഡുൾപ്പെടെ ഒട്ടേറെ ബഹുമതികൾ ലഭിച്ചിട്ടുണ്ട്. നിരവധി സംഗീത ഗ്രന്ഥങ്ങളും രചിച്ചിട്ടുണ്ട്.

## അവലംബം
മാതൃഭൂമി ദിനപത്രം 26.10.2010
തിർമിദി

ലഘുചിത്രം|വലത്ത്‌

തിർമിദി എന്നറിയപ്പെടുന്ന അബു മൂസാ മുഹമ്മദ് ബിൻ ഈസാ ബിൻ സൗരാഹ് ബിൻ മൂസാ ബിൻ ദഖാക് അൽ സുലാമി അൽ തിർമിദി (824-892) പ്രമുഖ ഇസ്ലാമിക പണ്ഡിതനാണ്. അദ്ദേഹത്തിന്റെ അൽ ജാമി അൽ സഹീഹ് എന്ന ഹദീസ് സമാഹരണം ഇസ്ലാമിന്റെ ആധികാരിക ഗ്രന്ഥങ്ങളിൽ ഒന്നാണ്. ഇത് സുനൻ അൽ തിർമിദി എന്ന പേരിൽ അറിയപ്പെടുന്നു. 

അദ്ദേഹത്തിന്റെ ജനനവും മരണവും അന്നത്തെ ഇറാന്റെ ഭാഗമായിരുന്ന ഖുറാസാനിലെ തേംസിന്റെ പ്രാന്തപ്രദേശമായ ബാഗ്-ൽ ആയിരുന്നു. ബനൂ സുലൈം ഗോത്രജൻ ആയിരുന്ന തിർമിദി ഇരുപത് വയസ്സു മുതൽ പഠനാർത്ഥം വളരെയധികം യാത്ര ചെയ്തിരുന്നു. കൂഫ, ബസ്ര, ഹിജാസ് എന്നിവിടങ്ങൾ സന്ദർശിച്ചിരുന്ന അദ്ദേഹം കുത്തൈബാ ബിൻ സൈദ്, ബുഖാരി, മുസ്ലിം നിഷാപുരി, അബൂ ദാവൂദ് എന്നിവരുമായി ബന്ധം പുലർത്തിയിരുന്നു.

അദ്ദേഹം തന്റെ ജീവിതകാലത്തെ അവസാന രണ്ടുവർഷം അന്ധനായിരുന്നു. ബുഖാരിയുടെ വിയോഗത്തിൽ മനം നൊന്ത് അമിതമായി കണ്ണീരൊഴുക്കിയതിനാലാണ് അദ്ദേഹത്തിന് അന്ധത ബാധിച്ചതെന്ന് പറയപ്പെടുന്നു. അദ്ദേഹം പ്രാദേശികമായി ഇസാ തിർമിദി , തിർമിദ് ബാബ എന്നീ പേരുകളിൽ അറിയപ്പെട്ടിരുന്നു.

## രചനകൾ

ഒൻപത് പുസ്തകങ്ങളുടെ രചയിതാവായ അദ്ദേഹത്തിന്റെ സുനൻ അൽ തിർമിദി, അൽ ല്ലൽ അൽ കബീർ,ഷമാ'ഇൽ എന്നിവ പ്രശസ്തമാണ്. 
അദ്ദേഹത്തിന്റെ നാലു കൃതികളേ ഇപ്പോൾ അവശേഷിക്കുന്നുള്ളൂ.

## അവലംബം

വർഗ്ഗം:ഇസ്ലാമികം
ആലപ്പാട് ഗ്രാമപഞ്ചായത്ത്

കൊല്ലം ജില്ലയുടെ ഏറ്റവും വടക്കുപടിഞ്ഞാറായി സ്ഥിതി ചെയ്യുന്ന പഞ്ചായത്താണ് **ആലപ്പാട്  പഞ്ചായത്ത്**. ഈ പഞ്ചായത്തിന്റെ വടക്കുഭാഗത്ത് കായംകുളം പൊഴിയും,  കിഴക്കുഭാഗത്ത് കൊല്ലം-ആലപ്പുഴ ദേശീയ ജലപാതയും പടിഞ്ഞാറുഭാഗം  ലക്ഷദ്വീപ് കടലും തെക്ക്  വട്ടക്കായലുമാണ്.

## ചരിത്രം

### പ്രധാന വ്യക്തികൾ, പ്രസ്ഥാനങ്ങൾ
ഈ പഞ്ചായത്തിലാണ്  മാതാ അമൃതാനന്ദമയി ആശ്രമം സ്ഥിതി ചെയ്യുന്നത് . 

## വാർഡുകൾ
*അഴീക്കൽ-എ  	 
*അഴീക്കൽ-ബി 	 
*അഴീക്കൽ-സി 	
*അഴീക്കൽ-ഡി 	
*അഴീക്കൽ-ഇ 	 
*ശ്രായിക്കാട് 	 
*പറയകടവു 	 
*കുഴിത്തുറ 	 
*ആലപ്പാട് 	
*ചെറിയഴീക്കൽ-എ 	 
*ചെറിയഴീക്കൽ-ബി 	 
*ചെറിയഴീക്കൽ-സി 	 
*കൊച്ച്ഓച്ചിറ 	
*പണ്ടാരതുരുത്ത്-എ 	 
*മൂക്കുംപുഴ 	 
*വെള്ളനാതുരുത്ത്

## സ്ഥിതിവിവരം

## അവലംബങ്ങൾ

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
അലയമൺ ഗ്രാമപഞ്ചായത്ത്

കൊല്ലം ജില്ലയിൽ അഞ്ചൽ ബ്ളോക്കിൽ  സ്ഥിതി ചെയ്യുന്ന ഒരു ഗ്രാമപഞ്ചായത്താണ് മീൻകുളം ആസ്ഥാനമായ അലയമൺ ഗ്രാമപഞ്ചായത്ത് . അലയമൺ പഞ്ചായത്തിന്റെ വിസ്തൃതി 35.4 ചതുരശ്ര കിലോമീറ്റർ ആണ്. 
## അതിരുകൾ
*കിഴക്ക് - കുളത്തൂപ്പുഴ പഞ്ചായത്ത്
*പടിഞ്ഞാറ് - അഞ്ചൽ‍, ഏരൂർ പഞ്ചായത്തുകൾ
*വടക്ക് -  അഞ്ചൽ‍, ഏരൂർ പഞ്ചായത്തുകൾ
*തെക്ക്‌ - ചിതറ, ഇട്ടിവറ പഞ്ചായത്തുകൾ

## വാർഡുകൾ
*കൈതാടി  	
*കണ്ണംങ്കോട് 	 
*തെക്കേഭാഗം 	 
*കടവറം 	
*കുററിനാട് 	
*മൂങ്ങോട് 	 
*ആനക്കുളം 	 
*ചണ്ണപ്പെട്ട 	 
*മണക്കോട് 	
*മീനക്കുളം 	 
*കരുകോൺ 	 
*പുല്ലാഞ്ഞിയോട് 	 
*പുത്തയം 	 
*അലയമൺ

## സ്ഥിതിവിവരക്കണക്കുകൾ
ജില്ല 				:	കൊല്ലം 
ബ്ലോക്ക് 			        :	അഞ്ചൽ
വിസ്തീര്ണ്ണം  			:	35.4 ചതുരശ്ര കിലോമീറ്റർ
ജനസംഖ്യ 			:	18538 
പുരുഷന്മാതർ 			:	9109
സ്ത്രീകൾ 			:	9429
ജനസാന്ദ്രത 			:	 516
സ്ത്രീ:പുരുഷ അനുപാതം :	1035
സാക്ഷരത 			:	89.34

## അവലംബങ്ങൾ
*http://www.trend.kerala.gov.in/trend/main/Election2010.html  
* http://lsgkerala.in/alayamonpanchayat 

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
സുചേതാ കൃപലാനി

ഇന്ത്യയിലെ ഒരു സ്വാതന്ത്ര്യ സമര സേനാനിയും  സ്വാതാന്ത്ര്യാനന്തര ഇന്ത്യയിലെ ഒരു സംസ്ഥാനത്തെ ആദ്യത്തെ വനിതാ മുഖ്യമന്ത്രിയുമാണു **സുചേതാ കൃപലാനി**. 1908 ജൂൺ 25നു പ‍ഞ്ചാബിലെ അംബാലയിലാണു ജനിച്ചത്. 1952-ൽ ഉത്തർ പ്രദേശിൽ നടന്ന ആദ്യ തിരഞ്ഞെടുപ്പിൽ ലോകസഭാംഗമായി. ഉത്തർ പ്രദേശ് മുഖ്യമന്ത്രിയായ സി.ബി ഗുപ്ത 1962ൽ രാജിവച്ചതിനെ തുടർന്നു മുഖ്യമന്ത്രിയായി. 1974 ഡിസംബർ 1നു അന്തരിച്ചു.

## അവലംബങ്ങൾ

വർഗ്ഗം:1908-ൽ ജനിച്ചവർ
വർഗ്ഗം: 1974-ൽ മരിച്ചവർ
വർഗ്ഗം:ജൂൺ 25-ന് ജനിച്ചവർ
വർഗ്ഗം:ഡിസംബർ 1-ന് മരിച്ചവർ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഉത്തർ‌പ്രദേശിലെ മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഒന്നാം ലോക്‌സഭയിലെ അംഗങ്ങൾ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
ആര്യങ്കാവ് ഗ്രാമപഞ്ചായത്ത്

കേരളത്തിലെ കൊല്ലം  ജില്ലയുടെ ഏറ്റവും കിഴക്കേയറ്റത്ത് സ്ഥിതി ചെയ്യുന്ന പഞ്ചായത്താണ് **ആര്യങ്കാവ് ഗ്രാമപഞ്ചായത്ത്**. പത്തനാപുരം  താലൂക്കിലെ അഞ്ചൽ  ബ്ളോക്കിൽ ഉൾപ്പെടുന്ന ഈ പഞ്ചായത്ത് വിസ്തീർണ്ണത്തിൽ കൊല്ലം ജില്ലയിലെ രണ്ടാമത്തെ  വലിയ പഞ്ചായത്താണ്. പഞ്ചായത്തിന്റെ ആകെ വിസ്തീർണ്ണം 196.84 ചതു.കി.മീ. ആണ്.

## അതിരുകൾ
* വടക്ക് പത്തനംതിട്ട ജില്ലയിൽ ഉൾപ്പെട്ട കോന്നി വനമേഖലയും അച്ചൻ കോവിൽ‍ ആറിന്റെ  ഭാഗങ്ങളും 
* കിഴക്ക് തമിഴ്നാട്
* പടിഞ്ഞാറ് തെന്മല പിറവന്തൂർ പഞ്ചായത്തുകളും റിസർവ്വ് വനങ്ങളും 
* തെക്ക് റിസർവ്വ് വനങ്ങളും കുളത്തൂപ്പുഴ പഞ്ചായത്തും

## പ്രത്യേകതകൾ
കൊല്ലം-ചെങ്കോട്ട റോഡും, കൊല്ലം ചെങ്കോട്ട  മീറ്റർഗേജ് റെയിൽവേ ലൈനും ഈ പഞ്ചായത്തിലൂടെയാണ് കടന്നു പോകുന്നത്.

## വിനോദകേന്ദ്രങ്ങൾ
പാലരുവി വെള്ളച്ചാട്ടം, ബോഡിലോൺ തോട്ടം, അമ്പനാട് തേയില തോട്ടം എന്നിവ ഇവിടുത്തെ വിനോദകേന്ദ്രങ്ങളാണ്. കൂടാതെ സമീപ പ്രദേശത്തെ കല്ലട പവർഹൗസ്, ഡാം, ഒറ്റക്കൽ ലുക്ക് ഔട്ട് തുടങ്ങിയവയും ഇവിടുത്തെ വിനോദകേന്ദ്രങ്ങളാണ്.

## വാർഡുകൾ
*അച്ചൻകോവിൽ ക്ഷേത്രം  	
*അച്ചൻകോവിൽ 	 
*അൻപനാട് ഈസ്റ്റ് 	 
*ആര്യൻകാവ് 	 
*ആര്യങ്കാവ് ക്ഷേത്രം 	 
*പാലരുവി 	 
*ഇടപ്പാളയം 
*ഫ്ളോറൻസ്	 
*കഴുതുരുട്ടി 
*നെടുംപാറ 	 
*വെഞ്ച്വർ
*പൂന്തോട്ടം	 
*അമ്പനാട് വെസ്റ്റ്

## സ്ഥിതിവിവരക്കണക്കുകൾ
ജില്ല 			             	:	കൊല്ലം 
ബ്ലോക്ക് 				:	അഞ്ചൽ
വിസ്തീർണ്ണം  			:	198.84 ചതുരശ്ര കിലോമീറ്റർ
ജനസംഖ്യ    			:	16660
പുരുഷന്മാർ 			:	8448
സ്ത്രീകൾ 			        :	8212
ജനസാന്ദ്രത 			:	 83
സ്ത്രീ:പുരുഷ അനുപാതം   	:	972
സാക്ഷരത 			        :	71.53

## അവലംബങ്ങൾ




വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ചടയമംഗലം ഗ്രാമപഞ്ചായത്ത്

ജില്ലയിലെ ചടയമംഗലം ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ് ചടയമംഗലം. ആയൂർ, നിലമേൽ പട്ടണങ്ങൾക്കിടയിൽ എം.സി റോഡിന്റെ ഇരുവശങ്ങളിലുമായാണ് 19.04 ച.കി.മീറ്റർ മൊത്തം വിസ്തീർണ്ണമുള്ള ചടയമംഗലം ഗ്രാമപഞ്ചായത്ത് സ്ഥിതി ചെയ്യുന്നത്.  പുരാണ കഥാപാത്രമായ ജടായുവുമായി ബന്ധപ്പെട്ട് ഈ സ്ഥലത്തിന് ജടായുമംഗലം എന്ന് പേരുവന്നു എന്നും അതാണ് പിന്നീട് ചടയമംഗലം ആയിമാറിയത് എന്നും പറയപ്പെടുന്നു.ലോക പ്രസിദ്ധമായ  ജടായു പാറ ചടയമംഗലം പഞ്ചായത്തിൽ ആണ് സ്ഥിതി ചെയ്യുന്നത്.

## അതിരുകൾ
പഞ്ചായത്തിന്റെ അതിരുകൾ  ഇടമുളയ്ക്കൽ, ഇട്ടിവ, കടയ്ക്കൽ, നിലമേൽ,പള്ളിക്കൽ, ഇളമാട് എന്നീ പഞ്ചായത്തുകളാണ്‌.

## വാർഡുകൾ
*തെരുവിൻഭാഗം  	 
*വെളളൂപ്പാറ 	
*ഇടയ്ക്കോട്
*മാടൻനട
*പൂങ്കോട് 	 
*അക്കോണം 	 
*മണ്ണാംപറമ്പ്	 
*കണ്ണംങ്കോട് 	 
*ചടയമംഗലം 	 
*കുരിയോട്
*വെട്ടുവഴി 	 
*കലയം 	 
*കളളിക്കാട് 	 
*മൂലംങ്കോട് 	 
*പോരേടം

## സ്ഥിതിവിവരക്കണക്കുകൾ
ജില്ല 				        :	കൊല്ലം 
ബ്ലോക്ക് 				:	ചടയമംഗലം
വില്ലേയ്ജ് ===ചടയമംഗലം                  വിസ്തീര്ണ്ണം  			:	19.04 ചതുരശ്ര കിലോമീറ്റർ
ജനസംഖ്യ 			:	19846
പുരുഷന്മാർ 			:	9600
സ്ത്രീകൾ 		         	:	10246
ജനസാന്ദ്രത 			:	 1042
സ്ത്രീ:പുരുഷ അനുപാതം 	:	1067
സാക്ഷരത 			:	89.16

നിയമസഭ==ചടയമംഗലം ലോകസഭ ==കൊല്ലം                                                         

## അവലംബങ്ങൾ
*http://www.trend.kerala.gov.in/trend/main/Election2010.html  
* http://lsgkerala.in/chadayamangalampanchayat 

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ